**Likumprojekta "Ieslodzījuma vietu pārvaldes likums" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts "Ieslodzījuma vietu pārvaldes likums" (turpmāk – Likumprojekts) ir izstrādāts, lai nodrošinātu laikmetīgu un cilvēktiesību principiem atbilstošu Ieslodzījuma vietu pārvaldes (turpmāk – Pārvalde) darbību, kā arī nodrošinātu Eiropas Savienības tiesību aktu prasību ieviešanu attiecībā uz personas datu apriti Pārvaldē.  Likumprojekts nodrošina Pārvaldes tiesiskā regulējuma saskaņotību ar citiem normatīvajiem aktiem, kā arī aktualizē Pārvaldes tiesisko regulējumu atbilstoši attīstības tendencēm.  Likumprojekta spēkā stāšanās paredzēta 2021.gada 1.decembrī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošais Ieslodzījuma vietu pārvaldes likums (turpmāk – Likums) tika pieņemts 2002.gada 31.oktobrī un stājās spēkā 2003.gada 1.janvārī. Tātad I Likums ir spēkā gandrīz 20 gadus, līdz ar to tajā ir nepieciešams veikt būtiskus pilnveidojumus, lai reglamentētu jautājumus, kuri tajā nav noregulēti, bet ir kritiski nepieciešami iestādes darbības nodrošināšanai – piemēram, attiecībā uz skaidri definētiem Pārvaldes uzdevumiem, datu aizsardzības jautājumiem, informācijas sistēmas darbību, e-lietu utt.  Ministru kabineta 2009.gada 3.februāra noteikumi Nr.108 “Normatīvo aktu projektu sagatavošanas noteikumi” 66.punkts noteic, ka grozījumu likumprojektu nesagatavo, ja tā normu apjoms pārsniegtu pusi no spēkā esošā likuma normu apjoma. Šādā gadījumā sagatavo jaunu likumprojektu. Izvērtējot nepieciešamo grozījumu apjomu Ieslodzījuma vietu pārvaldes likumā, tika secināts, ka grozījumu apjoms pārsniedz pusi no spēkā esošā likuma apjoma, tāpēc tika sagatavots jauns likumprojekts esošā Ieslodzījuma vietu pārvaldes likuma vietā.  Ieslodzījuma vietu darbība Latvijā kļūst arvien laikmetīgāka, starptautisko prasību un vispārējo cilvēktiesību principu ievērošana Latvijas ieslodzījuma vietās ir virzīta priekšplānā, tāpēc ir nepieciešams maksimāli pielāgot normatīvo regulējumu atbilstoši šā laika situācijai Latvijas ieslodzījuma vietās, veidojot drošu un mūsdienīgu vidi gan ieslodzītajiem, gan ieslodzījuma vietu personālam, gan ieslodzījuma vietu apmeklētājiem.  Likumprojektā paredzētas šādas pavisam jaunas nodaļas:   * *Ieslodzīto informācijas sistēma un personas datu apstrāde*. Šajā nodaļā tiks atspoguļotas Pārvaldes tiesības un pienākumi attiecībā uz apstrādājamās informācijas apjomu Pārvaldes pārziņā esošajā informācijas sistēmā "Ieslodzīto informācijas sistēma", tāpat šajā nodaļā tiks noteikta ieslodzītā kā datu subjekta tiesību īstenošanas kārtība, ieslodzītā piekļuve informācijai, informācijas glabāšanas ilgums; * *Apdraudējuma situācijas ieslodzījuma vietās*. Šajā nodaļā tiks definēts, kas ir apdraudējuma situācija ieslodzījuma vietā, kā arī tiks noteikta Pārvaldes amatpersonu rīcība apdraudējuma situācijas ieslodzījuma vietā rašanās gadījumā; * *Brīvprātīgais darbs un tā kārtība ieslodzījuma vietās*. Šajā Likumprojekta nodaļā tiks noregulēts jautājums par brīvprātīgo darbu, nosakot, kādu uzdevumu veikšanā var tikt iesaistīts brīvprātīgā darba veicējs un šāda darba veikšanas pamatnosacījumus.   Tāpat Likumprojektā paredzēts detalizēts Pārvaldes uzdevumu izklāsts, kura spēkā esošajā likumā nebija, un tāpēc praksē nereti radās problēmas, jo citas institūcijas ne vienmēr izprata visus Pārvaldes un ieslodzījuma vietu uzdevumus.  **I nodaļa Vispārīgie noteikumi.** Šajā nodaļā ietverti dažādi jautājumi – termiņu skaidrojumi un vispārīga rakstura normas.  Likumprojekta **1.pantā** tiek skaidroti likumprojektā lietotie termini. Šajā pantā tiek definēts, kas ir *ieslodzītie* un *ieslodzījuma vietas*, kas šā likuma ietvaros tiks apzīmēts ar vārdiem *apcietinājums* un *apcietinātais*, tāpat arī *brīvības atņemšanas sods* un *brīvības atņemšanas iestāde vai notiesātais.* notiesātais. Attiecībā uz jēdzienu *notiesātais* jāpiemin, ka šī definīcija aptver arī īslaicīgo brīvības atņemšanu, kas atbilstoši krimināllikumā ietvertajam regulējuma, ir viens no brīvības atņemšanas veidiem. Terminu definīcijas atvieglo teksta uztveramību un novērš nepieciešamību veidot garus, grūti uztveramus un nepārskatāmus jēdzienu apzīmējumus Likumprojekta tekstā.  Likumprojekta **2.pantā** tiek skaidrots likuma mērķis – nodrošināt likumības un cilvēktiesību principiem atbilstošu Pārvaldes darbību. Šāds regulējums nosaka nepieciešamo Pārvaldes darbības ietvaru, tas ir universāls, bet vienlaikus pietiekami konkrēts. Šāds likuma mērķis atbilst arī starptautiskajās rekomendācijās[[1]](#footnote-1) ietvertajam ieslodzījuma izpildes mērķim.  Likumprojekta **3**   * Atsauce uz pantu   **.pantā** reglamentēti Pārvaldes padotības, priekšnieka apstiprināšanas un iekšējās struktūras jautājumi, kā arī minētas Pārvaldes īpašās tiesības īstenot operatīvo darbību. Minētie jautājumu reglamentējums saglabāts atbilstoši Likumā jau spēkā esošajam regulējumam. Būtiski, ka šī panta pirmajā daļā precīzi nosauktas Pārvaldes funkcijas – īstenot valsts politiku drošības līdzekļa – apcietinājums (turpmāk – apcietinājums) un brīvības atņemšanas soda izpildes funkcijās, vienlaikus veicinot sabiedrības drošību. Šo funkciju formulējumā ir uzvērta sabiedrības drošības veicināšana, jo tieši tāds ir veiksmīgs Pārvaldes darbības rezultāts.  Likumprojekta **4.pantā** aprakstīti galvenie jautājumi saistībā ar Pārvaldes personālu – nosaukti tā veidi (amatpersonas ar speciālajām dienesta pakāpēm (turpmāk — amatpersona), vispārējā valsts civildienesta ierēdņi un darbinieki), kā arī reglamentēti būtiskākie ar personāla statusu saistītie jautājumi. Arī Likumprojekta turpmākajos pantos, kuros sīkāk detalizēti Pārvaldes uzdevumi, tiek precīzi nosaukta personāla kategorijas, kuras ar konkrēto uzdevuma izpildi nodarbojas, tas nepieciešams, jo ir uzdevumi, kurus to specifikas dēļ (nepieciešama īpaša fiziskā sagatavotība, specifiskas zināšanas, prasmes, regulāra to atjaunošana u.tml.) drīkst īstenot tikai amatpersonas.  **II nodaļa. Pārvaldes uzdevumi**  **III nodaļa. Ieslodzījuma vietu un Mācību centra darbība**  Likumprojekta **5.pantā** ir uzskaitīti Pārvaldes uzdevumi, un tas līdz šim nevienā normatīvajā aktā netika darīts. Analizējot Likuma darbības periodu, tika secināts, ka Pārvaldes funkciju īstenošanas būtība un galvenie akcenti laika gaitā ir mainījušies no personu izolācijas uz resocializācijas nodrošināšanu, ir notikušas citas būtiskas izmaiņas, un lai sabiedrībai būtu viegli un skaidri saprotama Pārvaldes darbība un tās kompetences jomas, ir nepieciešams šāds uzdevumu uzskaitījums. Bez šāda uzdevumu tieša apraksta nereti arī daļa pārējo institūciju nepilnīgi izprot Pārvaldes darbības specifiku. Turklāt šāda uzdevumu definēšana palīdz arī vieglāk definēt datu apstrādes jautājumus.  Likumprojekta **6.pantā** ir aprakstīts viens no Pārvaldes uzdevumiem – tiesas nolēmuma, izmeklēšanas tiesneša lēmuma un procesa virzītāja lēmuma vai uzdevuma izpildes nodrošināšana, kā arī noteikts Pārvaldes personāla veids (amatpersonas, darbinieki vai ierēdņi), kas ar šo uzdevumu nodarbojas. Uzdevums pārsvarā saistās ar ieslodzīto izvietošanu pa ieslodzījuma vietām, konvojēšanas un pārvešanas pieprasījumu apstrādi, ieslodzītā personīgās lietas iekārtošanu, vešanu un pārvaldību, un dažādiem citiem, pārsvarā ar kriminālprocesa norisi, saistītām aktivitātēm.  Likumprojekta **7.pantā** ir noteikts viens no Pārvaldesuzdevumiem – notiesāto resocializācijas un apcietināto sociālās rehabilitācijas procesa nodrošināšana. Resocializācijas procesa norises nodrošināšana ir uzskatāms par vienu no būtiskākajiem Pārvaldes uzdevumiem, jo tieši šī uzdevuma kvalitatīva izpilde nodrošina soda piemērošanas mērķa sasniegšanu.  Notiesāto resocializācijas reglamentējumu noteic Latvijas sodu izpildes kodekss (turpmāk – LSIK), savukārt apcietināto sociālo rehabilitāciju reglamentē Apcietinājumā turēšanas kārtības likums, un atsauces uz šiem likumiem arī ir ietvertas attiecīgajā likumprojekta pantā, kā arī noteikts Pārvaldes personāla veids, kas ar šo uzdevumu nodarbojas.  LSIK 61.1panta pirmajā daļā noteikts, ka ar brīvības atņemšanu notiesāto resocializācijas process (turpmāk — notiesāto resocializācija) ir sociālās uzvedības korekcijas un sociālās rehabilitācijas pasākumu kopums, kura mērķis ir veicināt notiesātā tiesisku uzvedību un veidot viņam sociāli pozitīvu vērtību izpratni. Resocializācijas procesā brīvības atņemšanas soda izciešanas laikā notiesāto regulāri izvērtē, izmantojot specifiskus riska un vajadzību instrumentus. Pamatojoties uz ikgadējā izvērtējuma rezultātiem, tiek sagatavots vai aktualizēts notiesātā resocializācijas plāns, un notiesātie tiek iesaistīti resocializācijas pasākumos, kas ir būtiskākais soda satura elements, lai panāktu būtiskas izmaiņas notiesātā domāšanā un uzvedībā, un ar to palīdzību tiek radīti priekšnoteikumi, lai persona pēc soda izciešanas veiksmīgi integrētos sabiedrībā. Savukārt apcietinātajiem viņu kriminālprocesuālā stāvokļa un ar to saistīto īpatnību dēļ tiek nodrošināta ierobežota resocializācija sociālās rehabilitācijas veidā. Riska un vajadzību izvērtējums apcietinātajiem netiek veikts.  Likumprojekta **8.pantā** ir aprakstīts viens no Pārvaldes uzdevumiem – drošības nodrošināšana, kā arī noteikts Pārvaldes personāla veids, kas ar šo uzdevumu nodarbojas. Šis uzdevums saistās ar dažāda veida drošības pasākumu nodrošināšanu gan ieslodzījuma vietā, gan pret atsevišķām personu grupām, gan arī operatīvās darbības vai dažādu preventīvo pasākumu veikšanu.  Likumprojekta 8.panta pirmās daļas 1.punktā paredzēts, ka Pārvaldes amatpersonas drošības nodrošināšanai veic preventīvus pasākumus, lai nepieļautu pārkāpumu izdarīšanu ieslodzījuma vietās. Ar pārkāpumu ieslodzījuma vietā Likumprojektā tiek aptverti gan administratīvi pārkāpumi Administratīvās atbildības likuma 5.panta pirmās daļas izpratnē, gan noziedzīgi nodarījumi Krimināllikuma 6.panta pirmās daļas izpratnē, gan soda izciešanas režīma un izmeklēšanas cietuma iekšējo noteikumu pārkāpumi, kā arī disciplinārpārkāpumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm disciplināratbildības likuma 3.panta pirmās daļas izpratnē, attiecīgi no ieslodzījuma vietas personāla, ieslodzīto un apmeklētāju puses. No šo pārkāpumu būtības izriet arī pantā iekļautais regulējums – darbības, kas vērstas uz šādu pārkāpumu prevenciju (nepielaušanu), novēršanu un arī izmeklēšanas veikšanu. Jāmin, ka Pārvaldes amatpersonām pēc 2022.gada 1.jūlija būs arī kompetence administratīvo pārkāpumu konstatēšanā un sodu piemērošanā, kā tas ir noteikts arī šobrīd Likumā.  Likumprojekta **9.pantā** ir aprakstīts viens no Pārvaldes uzdevumiem – operatīvās darbības pasākumu organizēšana, veikšana un koordinēšana, kā arī noteikts Pārvaldes personāla veids, kas ar šo uzdevumu nodarbojas.  Šī uzdevuma īstenošana kopā ar uzdevumiem, kas saistās ar drošības nodrošināšanu, ieslodzīto uzraudzību un apsardzi veido drošības pamatu drošai ieslodzījuma izpildei. Jāmin, ka Operatīvās darbības likums paredz noteiktu kompetenci operatīvās darbības veikšanā arī Pārvaldes amatpersonām, tāpat arī Personu speciālās aizsardzības likums paredz šādu noteiktu kompetenci.  Likumprojekta **10.pantā**, **16. un 17.pantā** ir aprakstīts viens no Pārvaldes uzdevumiem – ieslodzījuma vietu teritorijas apsardzes nodrošināšana, kā arī noteikts Pārvaldes personāla veids, kas ar šo uzdevumu nodarbojas.  Pantā noteikts, ka Pārvaldes amatpersonas nodrošina ieslodzījuma vietu teritorijas apsardzi un kontrolē personu iekļūšanu ieslodzījuma vietā. Ieslodzījuma vietas teritorijas apsardze ir pasākumu kopums, ko veic ieslodzījuma vietu amatpersona, lai:   * nodrošinātu ieslodzījuma vietas aizliegtās teritorijas apsardzi; * nepieļautu ieslodzīto bēgšanas mēģinājumu vai bēgšanu no ieslodzījuma vietas: * novērstu uzbrukuma mēģinājumu vai uzbrukumu ieslodzījuma vietai; * nepieļautu neatļautu priekšmetu, izstrādājumu vai vielu nonākšanu ieslodzījuma vietā; * nepieļautu personu neatļautus kontaktus ar ieslodzītajiem.   Papildus iepriekš norādītajam, ieslodzījuma vietas amatpersonas atbilstoši normatīvajos aktos noteiktajam veic ieslodzīto pārvešanu un apsardzi ārstniecības iestādēs ārpus ieslodzījuma vietas.  Likumprojekta 16.pantā ir noteikti ieslodzīto apsardzes pamatprincipi, kuri ietekmē ieslodzījuma vietu apsardzes organizācijas īpatnības. Šis regulējums pamatā saglabāts tāds pats kā Likumā.  Attiecībā uz ieslodzījuma vietas apmeklēšanas kontroles regulējumu jāmin, ka šobrīd ir sagatavots Ministru kabineta noteikumu projekts, kurā paredzēta ieslodzījuma vietu apmeklēšanas detalizēta reglamentācija. Šis Ministru kabineta noteikumu projekts 2021.gada 30.jūlijā tika nodots sabiedriskajai apspriešanai[[2]](#footnote-2). Tomēr galvenie posmi šādas apmeklēšanas norisē ir saņemtā iesnieguma izvērtēšana, lēmuma pieņemšana un apmeklējuma norises reglamentācija.  Savukārt likumprojekta 17.pantā saglabāts šobrīd Likumā esošais princips, ka ir noteiktas amatpersonas, kuras ieslodzījuma vietas apmeklē bez speciālas atļaujas. Šo amatpersonu uzskaitījums saglabāts tāds pats kā Likumā.  Likumprojekta 17.pantā ir noteikta Pārvaldes amatpersonu rīcība, pārbaudot informāciju par personām, kuras vēlas apmeklēt ieslodzījuma vietas. Šāds regulējums nepieciešams, jo šobrīd neviens ārējais normatīvais akts nenosaka šādas rīcības reglamentējumu, bet šāda rīcība ir nepieciešams drošības un kārtības nodrošināšanai ieslodzījuma vietās.  Tāpat Likumprojekta 17.patns noteic Pārvaldes priekšnieka tiesības atteikt ieslodzījuma vietas apmeklēšanu, turklāt šāda atteikums nav ne pārsūdzams, ne apstrīdams.    Likumprojekta **11.pantā** ir aprakstīts viens no Pārvaldes uzdevumiem – ieslodzītajiem noteikto uzvedības normu, tiesību un pienākumu ievērošanas nodrošināšana, kā arī noteikts Pārvaldes personāla veids, kas ar šo uzdevumu nodarbojas.  Pārvaldes darbinieki un amatpersonas nodrošina ieslodzītajiem noteikto uzvedības normu, tiesību un pienākumu ievērošanu. Šis pants ietver Pārvaldes personāla tiesību un pienākumu kopumu, kas tām ir jānodrošina LSIK un Apcietinājumā turēšanas kārtības likumā noteiktajā apjomā ieslodzītajiem visdažādākajās jomās. Tāpat ieslodzīto tiesību un pienākumu nodrošināšanai ir jāņem vērā citi normatīvie akti, piemēram, Pacientu tiesību likums, Iesniegumu likums, Fizisko personu datu apstrādes likums, Informācijas atklātības likums un citi.  Šis Likumprojekta pantā minētās tiesības un pienākumi ietver arī tādas ieslodzīto tiesības un pienākumus kā, piemēram:  ieslodzīto tiesības uz naudas apriti īstenošana (naudas pārvedumu saņemšana un sūtīšana, pārtikas produktu un citu pirmās nepieciešamības preču iegāde, maksas veselības aprūpes pakalpojumu saņemšana, citu normatīvajos aktos noteikto maksas pakalpojumu saņemšana ieslodzījuma vietā);  ieslodzīto tiesības uz veselības aprūpes pakalpojumu saņemšanu (primārā veselības aprūpe, ko nodrošina ieslodzījuma vietas ārstniecības personas, neatliekamā stomatoloģiskā palīdzība, sekundārā veselības aprūpe, ko nodrošina ieslodzījuma vietas ārstniecības personas vai Latvijas Cietumu slimnīca, bet, ja ieslodzītajam nepieciešami veselības aprūpes pakalpojumi, kurus nav iespējams nodrošināt ieslodzījuma vietā vai Latvijas Cietumu slimnīcā, tad, pamatojoties uz medicīniskajām indikācijām, arī ārstniecības iestādes ārpus ieslodzījuma vietas, efektīvākās un izmaksu ziņā lētākās zāles);  ieslodzīto higiēnas prasību nodrošināšana;  ieslodzīto tiesības uz cilvēka pamatvajadzību nodrošināšanu (pārtika (uzturs), atbilstošs apģērbs, sanitārie apstākļi, svaigs gaiss, tīra gultasveļa, spilvens, atbilstoša gaisa temperatūra;  tikšanās ar radiniekiem un citām personām;  ieslodzīto tiesības atvadīties no tuva miruša radinieka;  ieslodzīto tiesības saņemt sūtījumus un pienesumus;  u.c. tiesības un pienākumus, kas izriet no spēkā esošajiem normatīvajiem aktiem.    Likumprojekta **12.pantā** ir aprakstīts viens no Pārvaldes uzdevumiem – Pārvaldes personāla apmācību nodrošināšana, kā arī noteikts Pārvaldes personāla veids, kas ar šo uzdevumu nodarbojas. Pārvaldes personāla apmācības nodrošina arī Pārvaldes Mācību centrs (**15.pants**), kuru tuvākajos gados plānots pārcelt uz jaunām telpām, būtiski attīstot mācību programmu klāstu un veidojot jaudīgu pētniecības resursu.  Likumprojekta **13.pantā** ir aprakstīts viens no Pārvaldes uzdevumiem – informācijas apkopošana un pētījumu veikšana, kā arī noteikts Pārvaldes personāla veids, kas ar šo uzdevumu nodarbojas. Tiek paredzēts, ka Pārvaldes personāls nodrošinās pētniecības darba koordinēšanu Pārvaldē, kā arī pētījumu veikšanu Pārvaldes darbības efektivitātes un Pārvaldei vai sabiedrības drošībai būtisku jautājumu izpētes nodrošināšanai. Tiek plānots, ka arī ārpakalpojuma veidā piesaistīti pētnieki varēs nodrošināt pētījumu veikšanu, ja tos nebūs iespējams veikt ar Pārvaldes pētnieku resursiem. Turklāt vispusīgu un padziļinātu pētījumu veikšanai var būt nepieciešama arī sadarbība ar citu institūciju pētniekiem, piemēram, Valsts probācijas dienesta pētniekiem.  Šeit minētā pētniecības darba koordinēšana plānota attiecībā uz studentiem, kuri nereti, izstrādājot savus nobeiguma diplomdarbus, vēlas padziļināti izpētīt jautājumus, kas attiecas uz ieslodzītajiem, ieslodzījuma vietām vai ieslodzījuma izpildes dažādiem aspektiem.  Šī panta otrā daļa paredz, ka Pārvaldes personāls apkopo dažādu informāciju par ieslodzītajiem un bijušajiem ieslodzītajiem.. Šādas tiesības Pārvaldes amatpersonām ir noteiktas jau šobrīd Likumā un tās plānots saglabāt arī turpmāk. Šāda informācijas apkopošana pamatā ir saistīta ar dažādu statistikas atskaišu veidošanu. Ņemot vērā Ministru kabineta 2020.gada 24.novembra noteikumus Nr. 691 "Noteikumi par Oficiālās statistikas programmu 2021.–2023. gadam" minēto, informācija, kas tiek apkopota ir šāda:   1. Ieslodzīto skaits kopā Latvijā (pēc dzimuma, pēc vecuma (pilngadīgie, nepilngadīgie), pēc valstiskā piederības, pa ieslodzījuma vietu tipiem); 2. Notiesāto skaits kopā Latvijā (pēc vecuma (pa atsevišķām vecuma grupām), pēc dzimuma, pēc valstiskās piederības, pēc soda izciešanas reizēm, pēc īpašām vajadzībām); 3. Apcietināto skaits kopā Latvijā (pēc valstiskās piederības, pēc dzimuma); 4. Nodarbināto (strādājošo) ieslodzīto skaits kopā Latvijā (komersantu izveidotajās vietās un ieslodzījuma vietu saimnieciskajā apkalpē); 5. Vidējā mēnešalga (pēc nodokļu nomaksas un citu ieturējumu veikšanas), ko saņem nodarbinātie ieslodzītie ieslodzījuma vietā; 6. Izdevumi viena ieslodzītā uzturēšanai dienā kopā Latvijā;   Tāpat par ieslodzīto tiek apkopoti arī tādi personas dati, kā personas kods, ieslodzījuma ilgums, ieslodzījuma vietas ATVK kods (Administratīvo teritoriju un teritoriālā vienība).  Likumprojekta **14.pantā** ir aprakstīta ieslodzījuma vietu sistēmas uzbūve, noteikti ieslodzījuma vietu veidi (izmeklēšanas cietumi un brīvības atņemšanas iestādes), kā arī noteikti brīvības atņemšanas iestāžu veidi. Tāpat pantā ir skaidri noteikts, ka tieši ieslodzījuma vietas veic apcietinājuma un brīvības atņemšanas soda izpildi, nodrošinot likumā noteikto uzdevumu izpildi, kas ir būtiski no administratīvā procesa viedokļa.  **IV Nodaļa. Ieslodzīto informācijas sistēma un personas datu apstrāde**  ***Personas datu apstrāde Pārvaldē***  Lai nodrošinātu personas datu apstrādes prasības attiecībā uz Pārvaldē nodarbinātajiem, Pārvalde piemēro Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un speciālos normatīvos aktus, kas noteic personas datu apstrādes prasības attiecībā uz nodarbināto personas datu apstrādi. Vispārīgās datu aizsardzības regulas prasības piemēro arī attiecībā uz ieslodzīto personas datu apstrādi situācijā, kad ieslodzītā persona ir pacients, proti, uz ieslodzītā kā pacienta personas datu apstrādi tiktāl, ciktāl tas neattiecas uz kriminālsoda izpildes nodrošināšanu.  Savukārt attiecībā uz ieslodzīto personu personas datu apstrādi Pārvalde piemēro likuma "Par fizisko personu datu apstrādi kriminālprocesā un administratīvā pārkāpuma procesā" un citu normatīvo aktu prasības, kas reglamentē ieslodzītā personas datu apstrādi.  Šajā Likumprojekta nodaļā ietverts regulējums, lai nodrošinātu tiesisko regulējumu attiecībā uz personas datu apstrādi Ieslodzīto informācijas sistēmā (turpmāk – IIS), t.sk. noteiktu IIS nolūku, apstrādājamās datu subjektu kategorijas, valsts un pašvaldību institūcijas, kurām ir tiesības apstrādāt (nodot vai saņemt) personas datus IIS, IIS personas datu glabāšanas termiņu, kā arī deleģējumu Ministru kabinetam noteikt IIS apstrādājamo personas datu kārtību.  Tā kā likuma "Par fizisko personu datu apstrādi kriminālprocesā un administratīvā pārkāpuma procesā" 12.panta otrā daļa sniedz iespēju noteikt normatīvajā aktā atšķirīgu datu subjektu piekļuves īstenošanas kārtību, likumprojektā ir izstrādāta kārtība, kādā Pārvalde nodrošinās datu subjektu - ieslodzīto personu piekļuves tiesības.  Papildus tam, lai nodrošinātu Pārvaldē veicamās personas datu apstrādes caurspīdīgumu, likumprojektā ir noteikti dokumenti, kurus ieslodzītajam izsniedz, ar kuriem iepazīstina, bet neizsniedz drošības apsvērumu dēļ. Līdz ar to likumprojektā ir norādes uz ieslodzītā personas datu apstrādi noteiktos dokumentos, t.sk. apstrādājamiem personas datu veidiem, kuriem piekļuve tiks nodrošināta, izsniedzot dokumentus, un dokumentiem, kuri netiks izsniegti, tādējādi likumprojekta nostiprinot datu subjekta piekļuves tiesību ierobežojumus.  Likumprojektā ir noteikts arī videonovērošanas nolūks, videonovērošanas veikšanas un videonovērošanas ierakstu glabāšanas termiņš, kas līdz šim netika reglamentēts, bet ir nepieciešams Pārvaldes tiesiskas darbības nodrošināšanai.  Likumprojekta **18.pantā** paredzēts Ieslodzīto informācijas sistēmas reglamentējums. Pārvaldes pārziņā ir valsts informācijas sistēma "Ieslodzīto informācijas sistēma" (turpmāk – IIS). Minētās sistēmas turētājs ir Tiesu namu aģentūra, no tā izriet, ka Tiesu namu aģentūra nodrošina Pārvaldes IT infrastruktūras darbību, veicot darbstaciju, serveru, datortīklu uzturēšanu un administrēšanu.  IIS sastāv no moduļiem, un vienā no moduļiem apstrādā personas datus par ieslodzītajiem (ieslodzītā lieta). Savukārt otrā IIS modulī tiek iekļauta visa informācija, kas nepieciešama Pārvaldes funkciju nodrošināšanai, t.sk. arī lietvedības un informācijas apritei Pārvaldes kompetences jautājumos. IIS izmantošanas mērķis ir elektronizēt vai automatizēt Pārvaldes lietvedības ciklu, kā arī ieslodzītā lietas pārvaldību, lai nodrošinātu vienotu elektronisku informācijas reģistrēšanu, apstrādi, glabāšanu, izmantošanu, pārraidīšanu un pieejamību, nepieciešamās informācijas apmaiņu starp Pārvaldes struktūrvienībām un informācijas elektronisku apmaiņu ar citām informācijas sistēmām vai iestādēm, kā arī automatizētu statistikas datu un pārskatu sagatavošanu.  Likumprojekta 18.panta otrā daļa paredz, ka ieslodzīto personas datus apstrādā Ieslodzīto informācijas sistēmā ar nolūku nodrošināt ieslodzītā personīgās lietas iekārtošanu, vešanu un pārvaldību, lai nodrošinātu normatīvajos aktos noteikto Pārvaldes kompetenci. . Ieslodzīto informācijas sistēmā apstrādā arī iestādes iekšējās lietošanas informāciju dokumentu pārvaldības nodrošināšanai. Saskaņā ar Informācijas atklātības likuma 6.panta pirmo daļu par iestādes iekšējās lietošanas informāciju uzskatāma informācija, kas iestādei nepieciešama, sagatavojoties lietu kārtošanai.  Savukārt, no Valsts informācijas sistēmu likuma 3.panta ceturtās daļas izriet, ka šis likums neattiecas uz informācijas sistēmām, ko valsts un pašvaldību institūcijas veido un uztur iekšējās lietošanas informācijas apritei. Likumprojektā nav iekļauts uzskaitījums, kas ir Pārvaldes iekšējās lietošanas informācija, jo Ministru kabineta noteikumi "Ieslodzīto informācijas sistēmas noteikumi", kuri stāsies spēkā vienlaicīgi ar šo Likumprojektu, noteiks informāciju, kas ir Ieslodzīto informācijas sistēmā apstrādājamās iestādes iekšējas lietošanas informācija dokumentu pārvaldības nodrošināšanai.  Likumprojekta 18.panta ceturtajā daļā ir noteiktas datu subjektu kategorijas, kuru personas datus apstrādā IIS, proti, tā ir informācija par esošajiem un bijušajiem ieslodzītajiem, ieslodzīto pārstāvjiem, bērniem, kuri ieslodzījumā atrodas kopā ar māti, personām, kuras ierodas ieslodzījuma vietā pildīt profesionālos pienākumus, informācija par visām personām, kuras apmeklē ieslodzītos, tajā skaitā arī par personām, kuras ierodas uz ieslodzījuma vietā organizētajām ģimenes dienām, komersantiem un to pārstāvjiem, kas nodarbina ieslodzītos, Pārvaldes personālu un brīvprātīgajiem, citām fiziskām personām, citu institūcijas vai juridiskās personas pārstāvjiem, kas sniedz informāciju šā likuma [3.pantā](https://likumi.lv/ta/id/82551#p6)  minēto Pārvaldes funkciju izpildes nodrošināšanai.  Pantā ietverts arī deleģējumu Ministru kabinetam izstrādāt noteikumu projektu, kas noteiks personas datu apstrādes kārtību IIS.  Pārvaldes amatpersonas apstrādā personas datus IIS, lai nodrošinātu šajā likumā noteikto Pārvaldes funkciju un uzdevumu izpildi šādiem nolūkiem:  1) tiesas nolēmuma, valsts un pašvaldību institūciju pieprasījuma, zvērinātu advokātu ordera izpilde un uzskaite, procesa virzītāja lēmumu (piemēram, par atbrīvošanu no ieslodzījuma vietas vai kriminālprocesa virzību) izpilde;  2) amnestijas un Valsts prezidenta apžēlošanas akta izpilde un uzskaite;  3) apcietinājuma un brīvības atņemšanas soda izpildes vietas noteikšana, pamatojoties uz tiesas nolēmumu, un uzskaite;  4) īslaicīgās brīvības atņemšanas soda izpildes uzsākšanas nodrošināšana un tās izpildes kontrole, pamatojoties uz tiesas nolēmumu, un to uzskaite;  5) kriminālsoda – arests izpildes uzsākšanas nodrošināšana un tā izpildes kontrole, pamatojoties uz tiesas nolēmumu, un to uzskaite;  6) apcietinājuma un brīvības atņemšanas soda izpildes gaitas uzskaite;  7) ieslodzītā lietas noformēšana un aktualizēšana;  8) ieslodzītā, kurš maina vārdu, uzvārdu vai personas kodu, uzskaites dokumentu noformēšana;  9) ieslodzītajam piemērotā drošības līdzekļa – apcietinājums, izpildes sākuma un beigu termiņa vai maksimālā izpildes kontrole;  10) brīvības atņemšana soda izciešanas, soda progresīvās izpildes termiņu, nosacītas pirmstermiņa atbrīvošanas termiņa, kā arī termiņa, kad notiesātājām rodas tiesības uz apžēlošanas lūguma iesniegšanu, aprēķināšana, aktualizēšana un izpildes kontrole;  11) ar ieslodzījuma vietas priekšnieka rīkojumu izveidotās ieslodzīto izvietošanas komisijas un ieslodzījuma vietas izvērtēšanas komisijas darbības nodrošināšana;  12) ar tiesas nolēmuma izpildi saistīto dokumentu noformēšana un procesuālo jautājumu risināšana;  13) ar kriminālprocesu un krimināllietas norisi saistīto jautājumu risināšana;  14) ieslodzītā, kura pastāvīgā dzīvesvieta ir deklarēta ārvalstī, informēšana par šīs personas tiesībām ārvalstī izciest kriminālsodu – brīvības atņemšanu;  15) ieslodzītā, kas nav Eiropas Savienības dalībvalsts, Eiropas Ekonomikas zonas valsts vai Šveices Konfederācijas pilsonis, vai kuram ar tiesas spriedumu ir noteikta izraidīšana no Latvijas Republikas, dokumentu noformēšana pirms ieslodzītā atbrīvošanas vai nodošanas Valsts Robežsardzei;  16) dokumentu noformēšana procesuālo darbību nodrošināšanai un to uzskaite ieslodzījuma vietā;  17) dokumentu noformēšana sakarā ar notiesātā lūgumu par apžēlošanu un to uzskaite ieslodzījuma vietā;  18) notiesātā, kuram ir atļauts īslaicīgi atstāt ieslodzījuma vietas teritoriju, dokumentu noformēšana un to uzskaite ieslodzījuma vietā;  19) dokumentu noformēšana ieslodzītā bēgšanas vai nāves gadījumā;  20) ieslodzītā konvojēšanas vai pārvešanas dokumentu noformēšana, uzskaite un ieslodzītā pārvietošanas kontrole;  21) ieslodzītā atbrīvošanas no ieslodzījuma vietas izpilde un uzskaite;  22) privātpersonas līdzdalības valsts pārvaldē nodrošināšana, atbilžu sniegšana;  23) administratīvo aktu sagatavošana un izpilde;  24) ieslodzīto iesaistīšana izglītības procesā, tā organizēšana, īstenošana un koordinēšana;  25) profesionālās izglītības programmās iesaistīto ieslodzīto mācību prakses organizēšana;  26) ieslodzīto nodarbinātības organizēšana, īstenošana un koordinēšana;  27) piedalīšanās izvērtēšanā par ieslodzīto pārvietošanu, ņemot vērā ieslodzīto ieslodzījuma vietā organizēto nodarbinātību;  28) ieslodzīto izglītības un nodarbinātības jomā iekšējās kontroles sistēmas organizēšana un pilnveidošana;  29) ieslodzīto resocializācijas lietas noformēšana un aktualizēšana;  30) ieslodzīto risku un vajadzību izvērtēšanas organizēšana, īstenošana un koordinēšana, rekomendāciju izstrāde;  31) ieslodzīto individuālā resocializācijas plāna izveide, izpilde un aktualizēšana;  32) ieslodzīto psiholoģiskās aprūpes pasākumu organizēšana, īstenošana un koordinēšana;  33) ieslodzīto suicidālās uzvedības prevencijas darba organizēšana, īstenošana un koordinēšana;  34) piedalīšanās brīvības atņemšanas iestādes izvērtēšanas komisijas darbībā, notiesātā uzvedības izvērtējuma sagatavošana;  35) resocializācijas programmu organizēšana, īstenošana un koordinēšana;  36) ieslodzīto iesaistīšana resocializācijas programmā;  37) sadarbības ar citām valsts un pašvaldību institūcijām, nevalstiskām organizācijām un citām personām ieslodzīto resocializācijas procesā organizēšana, īstenošana un koordinēšana;  38)  projektu aktivitāšu plānošana, organizēšana, īstenošana ieslodzīto resocializācijas jomā;  39) ieslodzīto iesaistīšanas atkarības mazināšanas pasākumos, organizēšana, īstenošana, koordinēšana;  40) sociālā darba pakalpojumu nodrošināšana ieslodzītajiem, sadarbojoties ar citām valsts un pašvaldību institūcijām, nevalstiskām organizācijām un citām personām;  41) ieslodzīto garīgās aprūpes pasākumu organizēšana, īstenošana un koordinēšana, sadarbojoties ar citām valsts un pašvaldību institūcijām, nevalstiskām organizācijām un citām personām;  42) ieslodzīto brīvā laika pasākumu organizēšana un īstenošana;  43) ieslodzīto pamudinājumu un sodu par pārkāpumiem piemērošanas sistēmas darbības nodrošināšana un pārraudzība;  44) ieslodzītā sagatavošana atbrīvošanai, tajā skaitā informēšana par sociālo pakalpojumu un sociālās palīdzības saņemšanas iespējām, informēšana par nodarbinātības iespējām un pieejamo naktsmītni pēc atbrīvošanas no brīvības atņemšanas iestādes, informēšana par ieslodzītā dzīves vietu, palīdzība personas apliecinošu dokumentu formalitāšu kārtošanā, par nepilngadīgās personas atbrīvošanu – nosūtīšana pie vecākiem vai personām, kas viņus aizstāj (a vecāki miruši, nav zināmi vai viņiem atņemtas aizgādības vai aprūpes tiesības vai aizbildnis ir atcelts, brīvības atņemšanas iestādes administrācija informē bāriņtiesu pēc atbrīvojamā iepriekšējās dzīvesvietas);  45) operatīvās darbības veikšana;  46) administratīvo pārkāpumu un noziedzīgo nodarījumu profilakse, novēršana un atklāšana;  47) administratīvo pārkāpumu un noziedzīgo nodarījumu izdarījušās personas un pierādījumu avotu noskaidrošana;  48) administratīvo pārkāpumu un noziedzīgo nodarījumu izdarījušās personas un pierādījumu avotu noskaidrošana sadarbībā ar citām valsts un pašvaldību institūcijām;  49) operatīvo pasākumu organizēšana, īstenošana un koordinēšana;  50) sadarbība ar Valsts policiju un citām institūcijām ieslodzītā, kas izvairās no soda izciešanas vai ir izbēdzis, meklēšanā;  51) ieslodzījuma vietas apmeklēšanas tiesiskuma un kontroles nodrošināšana;  52) ieslodzīto ieslodzījuma vietā uzņemšana;  53) ieslodzīto uzraudzības nodrošināšana;  54) ieslodzījuma vietu iekšējās kārtības noteikumu ievērošanas kontrole;  55) diennakts notikumu ieslodzījuma vietā reģistrēšana un apkopošana;  56) ieslodzītā pārvietošanos pa ieslodzījuma vietas teritoriju nodrošināšana un kontrole;  57) ieslodzīto skaitliskās pārbaudes veikšana;  58) ieslodzītā, apmeklētāju un ieslodzījuma vietas telpu un teritorijas pārmeklēšana;  59) ieslodzītā apsekošana ieslodzījuma vietā, lai pārbaudītu alkohola, narkotisko vai citu apreibinošo vielu lietošanu,;  60) speciālās procesuālās aizsardzības nodrošināšana ieslodzījuma vietā;  61) apmeklētāju pārbaude un uzskaite ieslodzījuma vietā;  62) ieslodzītajiem domāto sūtījumu, pienesumu un mantu atļautā sortimenta un daudzuma kontrole un uzskaite;  63) ieslodzīto ilgstošo un īslaicīgo satikšanās nodrošināšana un uzskaite;  64) ieslodzītā pārvešana, pārvešanas dokumentu noformēšana un uzskaite;  65) ieroču, speciālo līdzekļu pielietošana un fiziskā spēka izmantošana un uzskaite;  66) piedalīšanās ieslodzījuma vietas izvērtēšanas komisijas darbībā;  67) ieslodzīto un to sevišķo pazīmju fotoattēlu, daktiloskopisko karšu izveide;  68) ieslodzītā telefonsarunu nodrošināšana un uzskaite;  69) notiesātajam atļautās ieslodzījuma vietas teritorijas īslaicīgās atstāšanas nodrošināšana un šādas atļaujas piešķiršanas spēkā esamības pārbaude;  70) ieslodzītā pārvešana uz ārstniecības iestādi ārpus ieslodzījuma vietas veselības aprūpes pakalpojumu saņemšanai un ieslodzītā apsardze šādu pakalpojumu saņemšanas laikā;  71) ieslodzītā pamudinājuma - ar brīvības atņemšanas iestādes priekšnieka atļauju vienu reizi mēnesī izbraukt ārpus cietuma teritorijas uz laiku līdz divām diennaktīm, bet svētku dienās - līdz piecām diennaktīm (atklātajā cietumā) vai pamudinājuma – ar brīvības atņemšanas iestādes priekšnieka atļauju īslaicīgi atstāt brīvības atņemšanas iestādes teritoriju līdz trim diennaktīm gadā, piešķiršanas spēkā esamības pārbaude;  72) ieslodzītā radinieka bēru ceremonijas apmeklēšana atbilstoši LSIK noteiktajam;  73) apdraudējuma situācijas novēršanas nodrošināšana;  74) datu vai informācijas, kura norāda uz iespējama noziedzīga nodarījuma izdarīšanu, iegūšana, izskatīšana un izvērtēšana, lēmuma pieņemšanai par kriminālprocesa uzsākšanu vai atteikšanos to uzsākt;  75) ar resoriskās pārbaudes norisi saistīto jautājumu risināšana un kontrole;  76) ar kriminālprocesa norisi saistīto jautājumu risināšana un kontrole;  77) dienesta pārbaužu veikšana;  78) disciplinārlietu izskatīšana;  79) Pārvaldes pārstāvība tiesā;  80) dokumentu tiesiskuma pārbaudes nodrošināšana, tajā skaitā arī iepriekšējā papildpārbaude;  81) atlīdzības aprēķins un izmaksa ieslodzītajam;  82) ieturējumu veikšana no ieslodzītā;  83) personīgā konta atvēršana ieslodzītajam;  84) ieslodzītā personīgo līdzekļu aprite;  85) debitoru un kreditoru grāmatvedības uzskaite;  86) krājumu grāmatvedības uzskaite ieslodzītajam;  87) ieslodzītā materiālo vērtību pieņemšana glabāšanā un to izsniegšana normatīvajos aktos noteiktajos gadījumos;  88) ieslodzītā skaidras naudas pieņemšana un izsniegšana;  89) maksas pakalpojumu sniegšana ieslodzītajam;  90) pētniecības darba koordinēšana, pētījumu veikšanu Pārvaldes darbības efektivitātes nodrošināšanai, kā arī Pārvaldei vai sabiedrības drošībai būtisku jautājumu izpētes nodrošināšanai;  91) ar starpinstitūciju sanāksmes (IeVP, VPD un VP) īstenošanas nodrošināšana atbilstoši 2015.gada 23.novembra Starpresoru vienošanās “Par sadarbību atkārtotu noziedzīgu nodarījumu pret tikumību un dzimumneaizskaramību izdarīšanas novēršanai”;  92) ieslodzījuma vietu infrastruktūras un teritorijas uzturēšanas nodrošināšana;  93) sadarbība ar citām institūcijām Pārvaldes uzdevumu īstenošanas nodrošināšanai.  Likumprojekta **19.pants** aptver visas iestādes, no kurām Pārvalde saņem informāciju savu funkciju un uzdevumu īstenošanai. Informācija, kas tiek saņemta no šajā pantā minētajām iestādēm, tiek iekļauta Ieslodzīto informācijas sistēmā:  1) no **Pilsonības un migrācijas lietu pārvaldes**, lai nodrošinātu aktuālu un precīzu ieslodzītā personas datu (sejas attēls, vārds, uzvārds, personas kods, dzimums, valstiskā piederība un tās veids, deklarētā dzīvesvietas adrese, informāciju par personu apliecinošu dokumentu, ja personai izsniegta uzturēšanās atļauja, tad informāciju par uzturēšanās atļauju, informāciju par ģimenes stāvokli, informāciju par laulību, informāciju par bērniem, informāciju par vecākiem, informāciju par personas miršanu, informācija par izraidīšanu) apstrādi šādiem nolūkiem: personas identificēšanai pirms brīvības atņemšanas soda (ieskaitot īslaicīgu brīvības atņemšanu) un apcietinājuma izpildes uzsākšanas; nodrošinot kriminālsoda kā brīvības atņemšanas un apcietinājuma izpildi.  Tiesiskais pamats: LSIK 1., 5.panta pirmās daļas 1.punkts, 13.2, 15.panta otrā, sestā daļa, 45.pants 61.1, 61.5, 27.nodaļa, 1121.panta otrā daļa, 1122.panta otrā daļa, 118.pants, pārejas noteikumu 24.punkts, Apcietinājumā turēšanas kārtības likuma 4. panta pirmā daļa, 6., 11., 12., 13.1, 17.panta otrā, trešā daļa, 18.pants; Personu apliecinošu dokumentu likuma 9.pants, Kriminālprocesa likuma 11., 819.pants, Bērnu tiesību aizsardzības likuma 4., 6., 7.1, 50.1 panti, Eiropas Parlamenta vēlēšanu likuma 22., 28, un 30. pants, Saeimas vēlēšanu likuma 45.1 pants, Republikas pilsētas domes un novada domes vēlēšanu likums 32.panta pirmās daļas 8.punkts,Par tautas nobalsošanu, likumu ierosināšanu un Eiropas pilsoņu iniciatīvu 7.1 panta otrā daļa, Vēlētāju reģistra likums, Ministru kabineta 2011.gada 21.jūnija noteikumi Nr.454 "Noteikumi par ārzemnieka piespiedu izraidīšanu, izceļošanas dokumentu un tā izsniegšanu" (III sadaļa); Dzīvesvietas deklarēšanas likums 4.panta otrās daļas 4.punkts, 5.panta pirmā, trešā daļa; 18.03.2003. Ministru kabineta 2003.gada 18.marta noteikumi Nr.121"Personas faktiskās dzīvesvietas reģistrācijai nepieciešamo ziņu apjoms un to pārbaudes kārtība";Ministru kabineta 2003.gada 11.februāra noteikumi Nr.72 "Kārtība, kādā anulējamas ziņas par deklarēto dzīvesvietu"; Likums "Par palīdzību dzīvokļa jautājuma risināšanā" 4.pants, 14.panta pirmās daļas 5.punkts, otrās 1 daļa; Ministru kabineta 2013.gada 3.septembra noteikumi Nr.761 "Noteikumi par civilstāvokļa aktu reģistriem", Ministru kabineta 2006.gada 30.maija noteikumi Nr.423 “Brīvības atņemšanas iestādes iekšējās kārtības noteikumi”, Ministru kabineta 2013.gada 9.aprīļa noteikumi Nr.191 “Notiesātā resocializācijas īstenošanas kārtība”. Ministru kabineta 2007.gada 27.novembra noteikumi Nr.800 “Izmeklēšanas cietuma iekšējās kārtības noteikumi”.  2) **Iekšlietu ministrijas Informācijas centrs:**  2.1. valsts informācijas sistēma “Integrētā iekšlietu informācijas sistēma” apakšsistēma “Sodu reģistrs”, lai pārbaudītu informāciju par personas sodāmību (vārds, uzvārds, personas kods, informācija par sodāmību), lai nodrošinātu brīvības atņemšanas soda izpildi un apcietinājuma izpildi. Mērķis ir saņemt informāciju par sodāmībām un kriminālprocesiem, kas ierosināti par bijušajiem un esošajiem ieslodzītajiem, lai izdarītu secinājumus par resocializācijas efektivitāti un uzlabotu pārvaldes darbu attiecībā uz kriminālsodu izpildes kvalitāti.  Tiesiskais pamats; LSIK 1., 4. pants un Apcietinājumā turēšanas kārtības likuma 2.pants; Kriminālprocesa likuma 190. pants un 133. panta trešā daļa;  2.2 Iekšlietu ministrijas Informācijas centra Nepilngadīgo personu atbalsta informācijas sistēma ar nolūku nodrošināt apcietinājuma un brīvības atņemšanas soda izpildi.  Tiesiskais pamats; Ieslodzījuma vietu pārvaldes likuma 2.panta pirmā daļa, ar nolūku risku un resocializācijas vajadzību izvērtēšanu resocializācijas procesa organizēšanai nepilngadīgajām personām, pamatojoties uz LSIK 1., 61.5 pantu, Ministru kabineta 09.04.2013. noteikumu Nr.191 “Notiesātā resocializācijas īstenošanas kārtība” II.nodaļu “Notiesātā risku un vajadzību izvērtēšana”;  2.3. Kriminālprocesa informācijas sistēmā, lai nodrošinātu informācijas apstrādi saistībā ar kriminālprocesiem, kuri ir uzsākti Pārvaldē, sākot ar 2011.gada 1.janvāri un tajos pieņemtajiem lēmumiem.  Tiesiskais pamats: Ministru kabineta 2010.gada noteikumiem Nr.850 “Kriminālprocesa informācijas sistēmas noteikumi”, kas nosaka arī apstrādājamos personas datu veidus un datu subjektu kategorijas, LSIK 1. pants un 61.5 pants. Mērķis ir saņemt informāciju par noziedzīgo nodarījumu apstākļiem, kas ir būtiski risku un vajadzību izvērtēšanas veikšanā;  2.4. valsts informācijas sistēmā “Integrēta iekšlietu informācijas sistēma” apakšsistēma “Personu meklēšana”, lai nodrošinātu apcietinājuma izpildi un nodrošinātu brīvības atņemšanas soda izpildi.  Tiesiskais pamats: Ministru kabineta 2020. gada 21. janvāra noteikumi Nr. 41 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai”;  2.5. valsts informācijas sistēmā “Integrētā iekšlietu informācijas sistēma” apakšsistēma “Ieroču reģistrs” ar nolūku pārbaudīt ziņas par šaujamieročiem, lielas enerģijas pneimatiskajiem ieročiem un gāzes pistolēm.  Tiesiskais pamats: Ministru kabineta 2020. gada 4. februāra noteikumi Nr. 76 “Ieroču reģistra noteikumi”, kas noteic apstrādājamo personu datu veidus, lai nodrošinātu Pārvaldes pienākumus, kas noteikti Likuma 22.panta pirmās daļas 5., 6.punktos;  2.6. valsts informācijas sistēmā “Integrētā iekšlietu informācijas sistēma” apakšsistēma “Vienotais notikumu reģistrs” ar nolūku pārbaudīt ziņas par iesniegumiem un reģistrētajiem notikumiem un tajos iesaistītajām personām.  Tiesiskais pamats: Ministru kabineta 2012.gada 20.marta noteikumi Nr.190 “Noteikumi par notikumu reģistrēšanas kārtību un policijas reaģēšanas laiku”, kas noteic apstrādājamo personu datu veidus, lai nodrošinātu Pārvaldes pienākumus, kas noteikti Likuma 22.panta pirmās daļas 5., 6.punktos; LSIK 1. pants un 61.5 pants - notiesātā risku un vajadzību vērtēšanai;  2.7. valsts informācijas sistēmā “Integrētā iekšlietu informācijas sistēma” apakšsistēma “Personu kriminālistiskā raksturojuma un fotoattēlu reģistrs” ar nolūku pārbaudīt ziņas, kā arī veikt izmeklēšanas darbības, atklāt, pārtraukt un novērst noziedzīgus nodarījumus ieslodzījuma vietā.  Tiesiskais pamats: Ministru kabineta 2012.gada 2.oktobra noteikumi Nr.673 “Personu kriminālistiskā raksturojuma un fotoattēlu reģistra noteikumi”, kas noteic apstrādājamo datu veidus.  3) **Valsts probācijas dienests,** lai pieņemtu lēmumu par notiesātā nosacītu pirmstermiņa atbrīvošanu no soda izciešanas saskaņā ar LSIK 79.3pantu, kā arī jautājuma izskatīšanai par soda izciešanas režīma mīkstināšanu notiesātajam, kurš ieslodzījuma vietā iesaistīts probācijas programmā (pamatojums: Valsts probācijas likuma 10.panta otrajā daļā noteiktais - Valsts probācijas dienests sadarbībā ar brīvības atņemšanas iestādēm īsteno probācijas programmas notiesātajiem, kuri izcieš sodu brīvības atņemšanas iestādēs. Ministru kabineta 30.06.2015. noteikumu Nr. 345 “Noteikumi par brīvības atņemšanas iestādes izvērtēšanas komisijas sastāvu, darbības kārtību un lēmumu pieņemšanas kritērijiem” 31.punkts. Risku un vajadzību novērtēšanas sagatavošanas procesā iegūst informāciju vai notiesātais ir bijis Valsts probācijas dienesta klients.  Tiesiskais pamats: LSIK 1., 61.3,61.5,61.6 pants, Ministru kabineta 2013.gada 9.aprīļa noteikumi Nr.191 “Notiesātā resocializācijas īstenošanas kārtība”.  4)  **policija** un Valsts drošības dienests kriminālprocesa ietvaros saskaņā ar Kriminālprocesa likumu un brīvības atņemšanas soda un apcietinājuma izpildes nodrošināšanai; ieslodzīto konvojēšanas nodrošināšanai; notiesātā pārņemšanu/izdošanu uz/no ārvalstīm nodrošināšanai; kriminālprocesa ietvaros saskaņā ar Kriminālprocesa likumu; ja sodu turpina izciest personas, kurām piespriests papildsods - policijas kontrole (LSIK Pārejas noteikumu 24.punkts); apcietinātās personas lietas vešanai un pārvaldībai; lai izmeklēšanas cietumā nodrošinātu apcietinājuma izpildi personām, kuras pārņem, pamatojoties uz Valsts policijas lūguma saskaņā ar Apcietinājumā turēšanas kārtības likumu.  5) **Prokuratūra**, lai nodrošinātu kriminālprocesu saskaņā ar Kriminālprocesa likumu. Datu veidi, kas tiks apstrādāti, ir noteikti Kriminālprocesa likumā.  6) **Tiesa**, lai izpildītu no tiesas izpildei saņemtos tiesas nolēmumi, kas attiecas uz apcietinājuma un brīvības atņemšanu soda izpildi. Turklāt attiecībā par brīvības atņemšanas sodu tiek izpildīti tiesas nolēmumi, kas ir stājušies spēkā, vai par kuriem iesniegtā sūdzība atbilstoši KPL 651.pantam neaptur tiesas lēmuma izpildi (LSIK 4.pants). Tāpat tiek saņemti izpildei tiesas lēmumi par galīgā soda noteikšanu notiesātajam, tiesas noteiktā soda precizējumi, tiesas lēmumi par tiesas spriedumu grozīšanu un par ieslodzīto atbrīvošanu.  Tiesiskais pamats: LSIK 4.pants, Apcietinājumā turēšanas kārtības likuma 2.pants. Apstrādājamo personas datu veidi – informācija par spēkā stājušos tiesas spriedumu, personu identificējošā informācija, informācija par piespriesto sodu, Kriminālprocesa likumā un Krimināllikumā noteiktie personas datu veidi.  7) **Valsts sociālās apdrošināšanas aģentūra** (turpmāk – VSAA), lai nodrošinātu ieslodzītā un Pārvaldes informēšanu par VSAA pieņemtajiem lēmumiem. Visi VSAA pieņemtie lēmumi, kas attiecas uz konkrēto ieslodzīto, tie tiek adresēti attiecīgajam ieslodzītajam vai Pārvaldei, cietumam izsniegšanai attiecīgajam ieslodzītajam. Papildus tam Kriminālprocesa ietvaros tiek pieprasīta informācija VSAA, saskaņā ar Kriminālprocesa likuma 190. pantu.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija par to, vai un kādus valsts pabalstus saņem notiesātais.  Turklāt ir konstatēta nepieciešamība saņemt no VSAA arī informāciju par to, vai par bijušo notiesāto noteiktā laika periodā pēc atbrīvošanas no soda izciešanas ir maksāti nodokļi no darba samaksas, lai varētu izmērīt vienu no rādītājiem, kas var norādīt uz resocializācijas darba efektivitāti.  Tiesiskais pamats: LSIK 1. pants un 61.5 pants.  8) **Nodarbinātības valsts aģentūras**. Saskaņā ar Bezdarbnieku un darba meklētāju atbalsta likuma 10.panta pirmās daļas 9.punktu, tiesības uz bezdarbnieka statusu pēc reģistrēšanās Nodarbinātības valsts aģentūrā ir šā likuma 2.panta otrajā daļā minētajai personai, kura neatrodas ieslodzījuma vietā, izņemot brīvības atņemšanas soda izciešanu atklātā cietumā. Minētā likuma 13.panta otrā daļa noteic, ka bezdarbnieks, kurš izcieš brīvības atņemšanas sodu atklātā cietumā, ir tiesīgs saņemt šā panta pirmās daļas 4. un 5.punktā minētos pakalpojumus un piedalīties šā likuma 3.panta pirmās daļas 2., 3. un 3.1 punktā minētajos pasākumos.  Respektīvi, atklātā tipa cietumā esošais notiesātais ārpus cietuma teritorijas var saņemt karjeras konsultācijas, piedalīties algotos pagaidu sabiedriskajos darbos — pasākumos bezdarbnieku darba iemaņu iegūšanai un uzturēšanai, kā arī piedalīties pasākumos konkurētspējas paaugstināšanai, jo īpaši pasākumos sociālo un funkcionālo prasmju pilnveidei un psiholoģiskā atbalsta pasākumos, pasākumos darba tirgum nepieciešamo pamatprasmju un iemaņu, kā arī darba meklēšanas metožu apguvei, neformālās izglītības ieguvei, tai skaitā valsts valodas apguvei, nodarbinātības pasākumos vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs, kā arī citos pasākumos, kas veicina bezdarbnieku un darba meklētāju konkurētspēju darba tirgū darba meklēšanas atbalsta pasākumos.  Lai lemtu par atļauju notiesātajam atstāt atklātā tipa cietuma teritoriju, lai piedalītos kādā no iepriekš minētājām aktivitātēm, cietuma administrācijai un pārvaldei ir nepieciešama objektīva informācija no NVA par bezdarbnieka statusa piešķiršanu.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija par notiesātā oficiālo darba pieredzi.  Tiesiskais pamats: LSIK 1. pants un 61.5 pants.  Papildus tam Kriminālprocesa ietvaros tiek pieprasīta informācija NVA, saskaņā ar Kriminālprocesa likuma 190. pantu.  9) **Izglītības un zinātnes ministrijas vai izglītības iestādes**, lai nodrošinātu izglītības sniegšanu nepilngadīgajām personām, atbilstoši Izglītības likumam. Apstrādājamo personas datu apjomu nosaka Ministru kabineta 2019. gada 25. jūnija noteikumi Nr. 276 “Valsts izglītības informācijas sistēmas noteikumi” un Ministru kabineta 2015. gada 28. jūlija noteikumi Nr.442 Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām”;  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija par pieaugušā notiesātā izglītību.  Tiesiskais pamats: LSIK 1. pants un 61.5 pants.  10) **pašvaldības**, lai saņemtu informāciju, vai notiesātais ir bijis sociālā dienesta klients. Uz informācijas pieprasījumu Pārvalde saņem informāciju, vai persona ir bijusi sociālā dienesta klients, kādu sociālo palīdzību, pakalpojumus saņēmusi pirms ieslodzījuma, par laikposmu kādā sociālā palīdzība vai pakalpojums saņemti. Šāda informācija ir nepieciešama, lai notiesātajam izstrādātu resocializācijas plānu, pamatojoties uz LSIK 61.3,61.5,61.6 pantu un Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”. Papildus Pārvalde saņem informāciju, vai persona varēs iemitināties deklarētajā dzīvesvietā (vai ir deklarēts, vai deklarācija anulēta) saskaņā ar LSIK 119.panta otro daļu, likumu “Par palīdzību dzīvokļa jautājuma risināšanā” 14.panta pirmās daļas 5. punktu, 14.panta otrā prim daļa.  Saskaņā ar LSIK 119.panta trešo daļu personas ar invaliditāti un pensijas vecuma personas pēc viņu lūguma ievieto sociālās aprūpes iestādēs, Pārvalde saņem informāciju, kurā sociālās aprūpes iestādē tiks ievietota persona.  11) **bāriņtiesas**, lai nodrošinātu bāriņtiesas piekrišanu bērnu līdz 4 gadu vecumam atrašanos pie bērna mātes ieslodzījuma vietā, atbilstoši LSIK 77.panta piektā un sestā daļa. Bāriņtiesu lēmumi par nepilngadīgajiem un bērniem, kuri ar māti uzturas ieslodzījuma vietā. Saskaņā ar LSIK 119.panta ceturto daļu nepilngadīgajiem, kuru vecāki miruši vai nav zināmi vai kuru vecākiem atņemta vecāku vara, iepriekšējās dzīvesvietas bāriņtiesa ieceļ aizbildni vai pieņem lēmumu par viņu ievietošanu bērnu bāreņu audzināšanas iestādē vai audžuģimenē.  Tiesiskais pamats: LSIK 77.panta piektā daļa, Apcietinājumā turēšanas kārtības likums 17. panta otrā daļa.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija par konkrētās personas problēmām ģimenē, ja tādas ir, lai konstatētu jautājumus, ar kādiem jāstrādā ieslodzījuma vietā, piem., ja tēvs bijis vardarbīgs, tad ieslodzījuma vietā strādā ar šo jautājumu.  12) **Valsts ieņēmumu dienesta**, lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija par notiesāta darba pieredzi (it īpaši objektīva informācija par oficiālo ienākumu veidu).  Turklāt ir konstatēta nepieciešamība saņemt no VID arī informāciju par to, vai par bijušo notiesāto noteiktā laika periodā pēc atbrīvošanas no soda izciešanas ir maksāti nodokļi no darba samaksas, lai varētu mērīt vienu no rādītājiem, kas var norādīt uz resocializācijas darba efektivitāti.  Tiesiskais pamats: LSIK 61.5 pants, MK 09.04.2013. noteikumu Nr.191 “Notiesātā resocializācijas īstenošanas kārtība” 13.8 un 13.9.apakšpunktos noteiktais.  Lai nodrošinātu ieslodzītā un Pārvaldes informēšanu par Valsts ieņēmumu dienesta pieņemtajiem lēmumiem. Visi Valsts ieņēmumu dienesta pieņemtie lēmumi attiecas uz konkrēto ieslodzīto, tie tiek adresēti attiecīgajam ieslodzītajam vai Pārvaldei, cietumam izsniegšanai attiecīgajam ieslodzītajam.  Ja VID ir procesa virzītājs tad Pārvade saņem informāciju, t.sk. personas datus, lai nodrošinātu apcietinājuma izpildi.  13) **Veselības inspekcijas**, lai nodrošinātu informāciju inspekcijas veiktajām pārbaudēm, kuras tiek īstenotas saistībā ar ieslodzīto veselības aprūpi;  14) **ārstniecības iestādes un ārstniecības personas**, lai nodrošinātu ieslodzītā ārstniecību saskaņā ar Ārstniecības likumu, Pacientu tiesību likumu, kā arī lai nodrošinātu resocializācijas procesa organizēšanu, atbilstoši veselības stāvoklim, piemēram, iesaistīšana speciālās izglītības programmās, specializētajās resocializācijas programmās personām ar garīgas veselības traucējumiem, suicidālas uzvedības riska pakāpes noteikšanai un suicidālas uzvedības prevencijas pasākumu nodrošināšanai.  Notiesāto personu resocializācija ir balstīta uz riska, vajadzību un piemērotības principiem, proti, katram notiesātajam, nonākot ieslodzījuma vietā brīvības atņemšanas soda izpildei, tiek vērtēti atkārtota noziedzīga nodarījuma riski un vajadzības, noteikti resocializācijas mērķi un uzdevumi, sagatavots individuālais resocializācijas plāns ar konkrētiem resocializācijas pasākumiem. Atbilstoši risku un vajadzību novērtējumam tiek noteiktas notiesātā resocializācijas vajadzības, antisociālas uzvedības un atkārtota noziedzīga nodarījuma izdarīšanas riska pakāpe.  Lai mazinātu atkārtota noziedzīga nodarījuma izdarīšanas riska varbūtību, resocializācijas pasākumi tiek fokusēti uz personas resocializācijas vajadzībām. Vadoties pēc piemērotības principa, resocializācijas pasākumiem (to veidiem un formai) jābūt atbilstošiem cilvēka dabai un piemērotiem notiesātā individuāliem raksturojumiem.  Turklāt Valsts kontroles revīzijas ziņojumā "Valstī īstenoto notiesāto personu resocializācijas pasākumu efektivitāte” (revīzijas ziņojums apstiprināts ar Valsts kontroles Otrā revīzijas departamenta 2019.gada 11.oktobra lēmumu Nr.2.4.1-11/2018.) (turpmāk – ziņojums) cita starpā ir noradīts, ka [..] personu ar garīgā rakstura traucējumiem resocializācijai ieslodzījuma vietās būtu jāvelta īpaša uzmanība, piemēram, jāizstrādā speciālas resocializācijas programmas. Šobrīd šādu programmu nav, un notiesātie ar garīgā rakstura traucējumiem nespēj pilnvērtīgi iesaistīties resocializācijas procesā. [..]. No šī Valsts kontroles secinājuma un spēkā esošajiem normatīvajiem aktiem izriet Ieslodzījuma vietu pārvaldes pienākums nodrošināt atbilstošu ārstēšanu un jēgpilnu resocializāciju personām ar garīgā rakstura traucējumiem atkārtota noziedzīga nodarījuma prevencijai.  Ieslodzījuma vietu pārvalde ir gatava izstrādāt un ieviest jaunus resocializācijas līdzekļus darbam ar personām, kurām ir diagnosticēti garīgā rakstura traucējumi, tomēr lai notiesātā persona ar garīgā rakstura traucējumiem tiktu iesaistīta atbilstošā resocializācijas pasākumā, ieslodzījuma vietas personālam ir nepieciešama objektīva informācija par minētās notiesātās personas veselības stāvokli.  Tāpat Valsts kontroles ziņojumā ir vērsta uzmanība, ka [..] lai darbs ar notiesāto personu būtu efektīvs un tiktu pielietota labāka stratēģija resocializācijai, ir jāzina iemesli, kādēļ resocializācijas pasākumi ir bijuši neveiksmīgi, ir jābūt izsekojamai un operatīvi iegūstamai informācijai ne tikai vienas iestādes ietvaros, ir jābūt informācijai par klientu kopumā. [..] .  Pacientu tiesību likuma 10.panta piektās daļas 6.punkts noteic Valsts probācijas dienesta tiesības pēc rakstveida pieprasījuma un ārstniecības iestādes vadītāja rakstveida atļaujas saņemšanas, saņemt informāciju par pacientu ne vēlāk kā piecu darbdienu laikā pēc pieprasījuma saņemšanas. Ieslodzījuma vietu pārvalde un Valsts probācijas dienests ir valsts pārvaldes iestādes, kas Latvijas Republikā īsteno valsts politiku kriminālsodu izpildes jomā. Līdz ar liegumu piekļūt informācijai par ieslodzījumā esošās personas veselības stāvokli vienai no kriminālsodu izpildes iestādēm (konkrētajā gadījumā – Ieslodzījuma vietu pārvaldei), tiek radīta nevienlīdzīga situācija apcietinājuma un brīvības atņemšanas soda izpildes jomā, kā arī apdraudēta resocializācijas procesa organizācijas un īstenošanas efektivitāte.  15) **valsts vai pašvaldības pedagoģiski medicīniskās komisijas**, lai nodrošinātu nepilngadīgā ieslodzītā iesaistīšanu atbilstošā speciālās izglītības programmā.  Tiesiskais pamats: Izglītības likuma 4.pants. Personas datu apstrādes kārtību un apstrādājamo personas datu apjomu nosaka Ministru kabineta 2012.gada 16.oktobra noteikumi Nr.709 “Noteikumi par pedagoģiski medicīniskajām komisijām” 2., 3.punkts.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības ir nepieciešama attiecīgā informācija  16) **Valsts bērnu tiesību aizsardzības inspekcijas.** Pārvalde no Valsts bērnu tiesību aizsardzības inspekcijas saņem informāciju par bērnu tiesību ievērošanas pārbaužu rezultātiem Cēsu Audzināšanas iestādē nepilngadīgajiem un Iļģuciema cietumā (ieslodzījuma vietās, kurās uzturas bērni). Informācija tiek saņemta tikai saistībā ar kādu konkrētu gadījumu informācijas pieprasījuma veidā vai viedokļa sniegšanai.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija, vai notiesātajam ir bijušas problēmas ģimenē.  17) **dzimtsarakstu nodaļas,** lai nodrošinātu aktuālās informācijas saņemšanu par ieslodzītā laulības noslēgšanas faktu, kas ir nepieciešams kriminālsoda izpildes nodrošināšanai; informācijas saņemšana par miršanas faktu, kas ir nepieciešama, jo pamato brīvības atņemšanas soda un apcietinājuma izbeigšanas faktu. Apstrādājamo personas datu kārtību nosaka Ministru kabineta 2013.gada 3.septembra noteikumu Nr.761 “Noteikumi par civilstāvokļa aktu reģistriem” III nodaļa.  Par bērna piedzimšanas faktu, ja mātei ieslodzījuma laikā piedzimis bērns, cietuma administrācijai ir pienākums rakstveidā informēt par šo faktu dzimtsarakstu nodaļu, kuras darbības teritorijā atrodas cietums, lai varētu reģistrēt bērna dzimšanu (saņemt bērna dzimšanas apliecību). LSIK 78.3 pants; Apcietinājumā turēšanas kārtības likums 17.panta trešā daļa.  18) **Uzturlīdzekļu garantiju fonda** (turpmāk – UGFA), lai nodrošinātu ieslodzītā un Pārvaldes informēšanu par UGFA pieņemtajiem lēmumiem. Visi UGFA pieņemtie lēmumi attiecas uz konkrēto ieslodzīto, tie tiek adresēti attiecīgajam ieslodzītajam vai Pārvaldei, cietumam izsniegšanai attiecīgajam ieslodzītajam.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešama informācija, vai personai ir jāmaksā uzturlīdzekļi un vai tas ir ticis darīts.  19) **Juridiskās palīdzības administrācijas**;  20) **Nacionālā veselības dienesta**, lai nodrošinātu atbilstošu ieslodzītā veselības aprūpi;  21) **zvērināta** **tiesu izpildītāja**, lai nodrošinātu piedziņu no ieslodzītā darba samaksas saskaņā ar Civilprocesa likumu.  22) **Valsts robežsardzes**, lai nodrošinātu personas izraidīšanas procesa izpildi saskaņā ar Ministru kabineta 2011.gada 21.jūnija noteikumiem Nr.454 “Noteikumi par ārzemnieka piespiedu izraidīšanu, izceļošanas dokumentu un tā izsniegšanu”, lai nodrošinātu apcietinājuma izpildi, ja procesa virzītājs ir Valsts robežsardze.  23) **Nacionālajiem bruņotajiem spēkiem**, lai nodrošinātu notiesātā izvietošanu atsevišķi no citiem notiesātajiem, ja notiesātais, dienējot Nacionālajos bruņotajos spēkos, ir veicis operatīvo darbu.  24) **sociālo pakalpojuma sniedzēja, pie kura ieslodzītais ir uzturējies pirms nonākšanas ieslodzījuma vietā**, lai nodrošinātu risku un vajadzību izvērtēšanu, pamatojoties uz LSIK 61.5 pantu un Ministru kabineta 09.04.2013. noteikumu Nr.191 “Notiesātā resocializācijas īstenošanas kārtība” 12., un 13.punktu.  Attiecībā par nepilngadīgajiem, kuri pirms ieslodzījuma tika ievietoti ilgstošas sociālās aprūpes un sociālās rehabilitācijas institūcijā, ir nepieciešami dati par sociāla pakalpojuma veidu, tā piešķiršanas pamatojumu, sniegšanas ilgumu un raksturojošas ziņas par bērna piedalīšanos tajā. Informācija ir nepieciešama risku un vajadzību izvērtēšanai, notiesātā resocializācijas procesa plānošanai un sagatavošanai atbrīvošanai. Tas pats attiecas arī uz pilngadīgiem ieslodzītajiem, ja tie šādus pakalpojumus ir saņēmuši.  Lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”, kā arī nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības, ir nepieciešams izvērtējums, ko ir veicis sociālā pakalpojuma sniedzējs par notiesāto.  Informācija nepieciešama, lai notiesātajam izstrādātu resocializācijas plānu, pamatojoties uz LSIK 61.3, 61.5, 61.6 pantu un Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”.  25) **operatīvās darbības subjekta**, lai nodrošinātu operatīvās darbības veikšanu saskaņā ar Operatīvās darbības likumu.  26) **citas valsts vai pašvaldību iestādes, vai nevalstiskās organizācijas,** ja tas nepieciešams šajā likumā noteikto Pārvaldes funkciju un uzdevumu izpildei.  Lai sagatavotu resocializācijas plānu, ko noteic Ministru kabineta 2013.gada 9.aprīļa noteikumi Nr.191 “Notiesātā resocializācijas īstenošanas kārtība”, Pārvaldei ir nepieciešams saņemt informāciju no Veselības un darbspēju ekspertīzes ārstu valsts komisijas par personas invaliditātes grupu. Informācija tiek saņemta pamatojoties uz Pārvaldes pieprasījumu.  Lai nodrošinātu notiesātajiem cietumā brīvā laika pasākumus un garīgās aprūpes pasākumus, programmu ieslodzītajiem, ko nodrošina nevalstisko organizāciju pārstāvji, Pārvalde apstrāde saņem informāciju par nevalstisko organizāciju un tās pārstāvjiem, kuri nodrošinās attiecīgo pasākumu. Tiesiskais pamats šādu personas datu apstrādei ir LSIK 46.1 pants, 61.3 pants, 61.6 pants, Ministru kabineta 2013.gada 9.aprīļa noteikumi Nr.191 “Notiesātā resocializācijas īstenošanas kārtība”.  Ir gadījumi, kad ir nepieciešama informācija no Latvijas Republikas kompetentā iestāde, ja tiek pieprasīta informācija par ieslodzīto, kas atrodas ārzemēs ieslodzījuma vietā, vai par ārzemnieku (piemēram: Ģenerālprokuratūra, Tieslietu ministrija) vai Valsts ieņēmumu dienesta (piemēram, saskaņā ar Kriminālprocesa likuma 190. pantu).  .  27) **diplomātiskajām un konsulārajām pārstāvniecībām un Ārlietu ministrijas,** lai nodrošinātu starptautisko sadarbību kriminālprocesā un soda izpildes nodrošināšanā, kā arī nodrošinātu diplomātu vai konsulātu apmeklējumu ar ieslodzītajiem pēc diplomāta vai konsula izteikta lūguma.  28) Sociālās integrācijas valsts aģentūra;  29) Centrālā finanšu un līgumu aģentūra;  30) **komersantiem, kas par samaksu nodarbina ieslodzītos ieslodzījuma vietas teritorijā vai ārpus tās, lai nodrošinātu notiesāto nodarbināšanu**. Komersants nosūta ieslodzījuma vietai ar notiesāto noslēgtās vienošanās vai darba līguma eksemplāru. Pamatojums: Ministru kabineta 2012.gada 17.janvāra noteikumu Nr.63 “Kārtība, kādā ar brīvības atņemšanu notiesātos nodarbina par samaksu” 6.punkts, kas noteic, ka komersants, kurš ir noslēdzis vienošanos vai darba līgumu ar notiesāto, pirms notiesātā nodarbināšanas vienu vienošanās vai darba līguma eksemplāru iesniedz brīvības atņemšanas iestādes administrācijai triju darbdienu laikā pēc vienošanās vai darba līguma noslēgšanas. Vienu vienošanās vai darba līguma eksemplāru ievieto notiesātā personas lietā. Vienošanās saturs ir noteikts Ministru kabineta 2012.gada 17.janvāra noteikumu Nr.63 “Kārtība, kādā ar brīvības atņemšanu notiesātos nodarbina par samaksu” 22.punktā. Tāpat, minēto noteikumu 33., 34. un 35.punkts noteic informācijas sniegšanas kārtību un kārtību, proti, komersants, kas nodarbina notiesāto, katru mēnesi līdz desmitajam datumam iesniedz brīvības atņemšanas iestādē informāciju par notiesātajām nodarbinātajām personām aprēķināto darba samaksu, norādot katra notiesātā nodarbinātā darba samaksu pēc nodokļu un citu ieturējumu veikšanas. Komersants, kas ir noslēdzis vienošanos vai darba līgumu ar notiesāto, nekavējoties rakstiski informē brīvības atņemšanas iestādes administrāciju par gadījumiem, kad notiesātais pārkāpis komersanta noteiktos darba kārtības noteikumus. Brīvības atņemšanas iestādes priekšnieks var lūgt komersantu, kas nodarbina notiesāto, iesniegt notiesātā raksturojumu, ja notiesātā nodarbinātības izvērtējums nepieciešams, lemjot jautājumu par notiesātā virzību soda izpildes progresīvajā sistēmā.  31) **Tiesībsarga**, lai nodrošinātu Tiesībsargam iesniegto ieslodzīto sūdzību izskatīšanu un atbildes sniegšanu uz tiem, pamatojoties uz Tiesībsarga likuma 12.panta 3., 4. punktu.  32) **Latvijas Valsts prezidenta Kancelejas Apžēlošanas dienesta**, lai koordinētu normatīvajiem aktiem atbilstošu dokumentu sagatavošanu notiesātā apžēlošanai saskaņā ar Apžēlošanas likumu. Pārvalde saņem apžēlošanas aktu, informāciju par apžēlošanas lūguma noraidīšanu; pieprasījumu par noformēto materiālu; iesniegšanu sakarā ar saņemto lūgumu par apžēlošanu; tiesiskais pamatojums: Apžēlošanas likums.  32) **Valsts akciju sabiedrības “Ceļu satiksmes drošības direkcija”,** lai nodrošinātu ieslodzītā riska un vajadzību izvērtēšanu, atbilstoši Ministru kabineta 2013.gada 9.aprīļa noteikumiem Nr.191 “Notiesātā resocializācijas īstenošanas kārtība”. Dažādu valstu pieredze liecina, ka par sevišķu un bīstamu ieslodzīto kategoriju tiek iegūta informācija par notiesātā ceļu satiksmes noteikumu ievērošanu, proti, ir vai nav auto tiesības, kādus transporta veidus pārvalda, vai ir pārkāpumi - tos izmanto drošības apstākļu vajadzībām, kā arī psihologi - darbojoties ar klientu, tā psiholoģijas aspektu pētīšanā un diagnosticēšanā, agresivitātes līmeņu diagnostikā, tādējādi izvērtējot notiesāto un nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi, kā arī resocializācijas vajadzības.  Šajā Likumprojekta pantā apzināti, lai izvairītos no visu *policiju* uzskaitījuma, kas var radīt grūti uztveramu tiesību aktu, norādīts vārds “policijas”, jo šis vārds aptver visas valstī esošās policijas (piemēram, Valsts policija, Muitas policija, Pašvaldības policija, Ostas policija un citas).  Šā Likumprojekta 19.panta pirmās daļas 29.punkts, paredz, ka Ieslodzīto informācijas sistēmā iekļauj informāciju no diplomātiskajām un konsulārajām pārstāvniecībām un Ārlietu ministrijas. Ārlietu ministrija likumprojektā norādīta tādā gadījumā, ja Latvijā nav konkrētās valsts, kuras pilsonis nokļuvis ieslodzījuma vietā, diplomātiskā un konsulārā pārstāvniecība, tad informācija tiek pieprasīta un sniegta caur Ārlietu ministriju.  Likumprojekta **20.panta paredz** institūcijas, kurām būs tiesības saņemt informāciju no ieslodzīto informācijas sistēmas:  1) **Valsts probācijas dienestam**, lai nodrošinātu izvērtēšanas ziņojuma par notiesāto, kurš lūdz iespēju atbrīvot viņu nosacīti pirms termiņa atbrīvot no soda izciešanas ar elektroniskās uzraudzības noteikšanu, izstrādi; lai īstenotu probācijas programmas notiesātajiem, kuri izcieš sodu brīvības atņemšanas iestādēs; lai nodrošinātu papildsoda īstenošanu.  Tiesiskais pamats personas datu apstrādei nolūkam: nodrošināt izvērtēšanas ziņojuma par notiesāto, kurš lūdz iespēju atbrīvot viņu nosacīti pirms termiņa atbrīvot no soda izciešanas ar elektroniskās uzraudzības noteikšanu, izstrādi ir LSIK 79.3pants, Valsts probācijas dienesta likuma 6.panta 1. punkts. Tiesiskais pamats personas datu apstrādei nolūkam īstenot probācijas programmas notiesātajiem, kuri izcieš sodu brīvības atņemšanas iestādēs ir Valsts probācijas dienesta likuma 6.panta 2.punkts, 10.pants. Tiesiskais pamats personas datu apstrādei nolūkam nodrošināt papildsoda un pamatsoda īstenošanu ir LSIK 1123.pants.  2) **Pilsonības un migrācijas lietu pārvaldei**, lai nodrošinātu aktuālo informāciju par personas papildadresi.  Tiesiskais pamats: Dzīvesvietas deklarēšanas likums 4.panta otrās daļas 4.punkts, 5.panta pirmā, trešā daļa. Pilsonības likuma 11.panta pirmā daļa; Ministru kabineta 2014.gada 26.augusta instrukcijā Nr.4 “Kārtība, kādā izskata iesniegumu par atļauju saglabāt Latvijas vai citas valsts pilsonību”  3) **pētniekiem, kas veic zinātniskos, analītiskos vai statiskos pētījumus**, **lai nodrošinātu Pārvaldes darbības, darbības rezultātu vai resocializācijas instrumentu efektivitātes izpēti, kā arī lai nodrošinātu Pārvaldei un sabiedrības drošībai aktuālu jautājumu izpēti**.  Tiesiskais šādu personas datu apstrādei tiek noteikts ar šo likumu, kā arī Ministru kabineta 2016.gada 26.aprīļa noteikumi Nr.264 “Darbības programmas “Izaugsme un nodarbinātība” 9.1.3. specifiskā atbalsta mērķa “Paaugstināt resocializācijas sistēmas efektivitāti” īstenošanas noteikumi”.  4) **pašvaldībai,** lai nodrošinātu sociālo pakalpojuma un palīdzības sniegšanu vai pārtraukšanu;  Tiesisko pamatu personas datu apstrādei nosaka Sociālo pakalpojumu un sociālās palīdzības likuma 28. panta otrās daļas 4.punkts, 36.panta divi prim otrā daļa, 38.panta pirmā daļa. LSIK 119.panta otrā daļa, likuma “Par palīdzību dzīvokļa jautājuma risināšanā” 14.panta pirmās daļas 5. punkts, 14.panta otrā1daļa. Saskaņā ar LSIK 119.panta trešo daļu personas ar invaliditāti un pensijas vecuma personas pēc viņu lūguma ievieto sociālās aprūpes iestādēs.  5) **Nacionālajam veselības dienestam**, lai nodrošinātu ieslodzīto tiesības uz veselības aprūpi, tajā skaitā no valsts budžeta finansēto veselības aprūpes pakalpojumu saņemšanu.  Tiesiskais pamats Ministru kabineta 2018. gada 8. maija noteikumu Nr. 271 “Veselības aprūpes pakalpojumu saņēmēju datubāzes noteikumi” 8.16. apakšpunkts.  4) **operatīvās darbības subjektam, izmeklētājam vai procesa virzītājam**, lai nodrošinātu operatīvo darbību vai kriminālprocesa izmeklēšanu. Tiesisko pamatu personas datu apstrādei nosaka Operatīvās darbības likums, Kriminālprocesa likums.  5) **aizstāvim, advokātam, kriminālprocesā, administratīvajā procesā vai civilprocesā pilnvarotajam pārstāvim,** lai nodrošinātu ieslodzītajam aizstāvību attiecīgajā procesā. Tiesisko pamatu personas datu apstrādei nosaka attiecīgi Kriminālprocesa likums, Administratīvā procesa likums vai Civilprocesa likums.  6) J**uridiskās palīdzības administrācijai,** lai nodrošinātu juridiskās palīdzības sniegšanu, ja ieslodzītais vēršas (atsevišķos gadījumos ieslodzījuma vietas personāls palīdz noformēt dokumentāciju, lai iesniegtu, vai ar pavadvēstuli nosūta iesniegumu). Tiesiskais pamats datu nodošanai – Valsts nodrošinātās juridiskās palīdzības likums.  7) **prokuratūrai** funkciju un uzdevumu nodrošināšanai kā procesa virzītājam. Tiesiskais pamats – Kriminālprocesa likums. Tiesiskais pamats personas datu apstrādei ir Kriminālprocesa likums, LSIK 112.panta trešā daļa.  8) **tiesai,** lai tiesa izsludinātu notiesāto meklēšanā, lai lemtu, vai notiesāto var atbrīvot no soda izciešanas nosacīti pirmstermiņa, kā arī lai informētu par soda izpildes izmaiņām vai soda izciešanu. Tiesisko pamatu personas datu apstrādei nosaka LSIK 15.panta trešā daļa, LSIK 79.3panta piektā daļa, LSIK 116.pants, Kriminālprocesa likums, Krimināllikums.  9) **ārstniecības iestādei un ārstniecības personai**, lai nodrošinātu ieslodzītā ārstniecību. Tiesisko pamatu personas datu apstrādei nosaka LSIK 78., 78.1pants, Ārstniecības likums, Pacientu tiesību likums.  10) **Labklājības ministrijai**, lai pārbaudītu, vai sabiedrība ar ierobežotu atbildību, kura vēlas iegūt sociālā uzņēmuma statusu sociālā nodarbina sociālās atstumtības riskam pakļauto iedzīvotāju grupas un vai tā komercdarbība atbilst prasībām, kas sociālajam uzņēmumam noteiktas Sociālā uzņēmuma likumā.  Tiesiskais pamats personas datu apstrādei Sociālā uzņēmuma likuma 5. panta pirmās daļas 4. punkts un otrā daļā Ministru kabineta 2018. gada 27. marta noteikumu Nr.173 "Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību" (turpmāk – MK noteikumi Nr.173) 6.7. apakšpunkts.  11) **Valsts** **policijai,** lai nodrošinātu papildsoda īstenošanu; personu meklēšanu, operatīvo darbību vai kriminālprocesa izmeklēšanu, ieslodzīto konvojēšanu.  Tiesiskais pamats personas datu apstrādei LSIK 112.1, 112.3pants, Pārejas noteikumu 24.punkts. Kriminālprocesa likums, Operatīvās darbības likums.  12) **Iekšlietu ministrijas Informācijas centram**, lai nodrošinātu informācijas aktualizēšanu par soda izpildi;  13) d**iplomātiskajām pārstāvniecībām un Ārlietu ministrijai, lai nodrošinātu starptautisko sadarbīb**u un sniegtu juridisku palīdzību savas valsts pilsoņiem.  Tiesiskais pamats personas datu apstrādei – Imigrācijas likums.  14) **Nodarbinātības valsts aģentūrai**, lai nodrošinātu lēmuma par bezdarbnieka statusa pārtraukšanu pieņemšanu.  Tiesiskais pamats personas datu apstrādei Bezdarbnieku un darba meklētāju atbalsta likuma 10.panta pirmās daļas 9.punkts.  15) **Valsts ieņēmumu dienestam**, lai nodrošinātu procesa virzītāja kompetenci. Tiesiskais pamats Kriminālprocesa likums.  16) **Centrālā finanšu un līgumu aģentūrai**, lai nodrošinātu informācijas sniegšanu Eiropas Komisijai par īstenotajiem projektiem.  Tiesisko pamatu nosaka Ministru kabineta 2015.gada 24.februāra noteikumi Nr.108 “Kārtība, kādā uzrauga un izvērtē Eiropas Savienības struktūrfondu un Kohēzijas fonda ieviešanu, kā arī izveido un izmanto Kohēzijas politikas fondu vadības informācijas sistēmu 2014.–2020.gadam”.  17) **Tieslietu ministrijai**, lai nodrošinātu tiesisko sadarbību attiecībā uz ārvalstniekiem, kuri atrodas ieslodzījumā Latvijas Republikā;  18) **Valsts sociālās apdrošināšanas aģentūra**, lai nodrošinātu lēmumu par valsts pabalstu piešķiršanu vai pārtraukšanu.  Tiesiskais pamats personas datu apstrādei ir Valsts sociālo pabalstu likuma 20.panta pirmās daļas 1.punkts.  19) **bāriņtiesai**, lai nodrošinātu bērna interešu izvērtēšanu un sniegtu piekrišanu bērna līdz 4 gadu vecumam atrašanos ieslodzījuma vietā kopā ar māti, kā nodrošinātu bērnu intereses, nodrošinātu ar aizgādības vai aizbildnības tiesību atņemšanu vai pārtraukšanu, vai atjaunošanu, ja bērns neatrodas ieslodzījuma vietā.  Tiesiskais pamats LSIK 77.panta piektā un sestā daļa, 112.2pants, Apcietinājumā turēšanas kārtības likuma 17.panta otrā daļa.  20) **Valsts robežsardzei**, lai nodrošinātu personas piespiedu izraidīšanu. Tiesiskais pamats Imigrācijas likums, LSIK 27.nodaļa, Ministru kabineta 2011.gada 21.jūnija noteikumi Nr.454 “Noteikumi par ārzemnieka piespiedu izraidīšanu, izceļošanas dokumentu un tā izsniegšanu”.  21) **Iekšējam drošības dienestam**, lai nodrošinātu Iekšējā drošības dienesta kompetences īstenošanu;  22) **Nacionālajiem bruņotajiem spēkiem**, lai nodrošinātu informācijas sniegšanu par personas atrašanos;  23) **Uzturlīdzekļa garantijas fonda administrācijai**, lai nodrošinātu lēmumu nosūtīšanu vai vienošanās noslēgšanu, viedokļa noskaidrošanu;  24) **Tiesībsargam**, lai noskaidrotu lietas apstākļus;  25) **advokātiem, aizstāvjiem**, lai nodrošinātu aizstāvību.  Papildus tam likumprojekts noteic, ka šajā pantā noteiktajām institūcijām funkciju izpildei ir tiesības saņemt informāciju, t.sk. personas datus, izmantojot citas iespējas, ja šo institūciju informācijas sistēmas tehniski nenodrošina informācijas apmaiņu ar Ieslodzīto informācijas sistēmu elektroniskā formā.  Likumprojekta **21.pant**ā ir noteikts informācijas glabāšanas ilgums. Pants noteic, ka IIS par kriminālsoda un drošības līdzekļa izpildi ieslodzītā aktīvās lietas informāciju glabā:  1) līdz brīvības atņemšanas soda vai kriminālsoda – arests – izpildes beigām;  2) līdz apcietinājuma izpildes termiņa beigām;  3) līdz ieslodzītā miršanas dienai;  4) līdz ieslodzītā izdošanas dienai ārvalstij;  5) līdz dienai, kad ieslodzītais tiek atbrīvots no ieslodzījuma vietas atbilstoši normatīvajos aktos noteiktajai kārtībai;  6) līdz dienai, kad saņemta informācija par soda izpildi ārvalstī.  Ja iestājas, kāds no augstāk norādītajiem kritērijiem, Pārvalde ieslodzītā aktīvo lietu nekavējoties, bet ne vēlāk kā divu darbdienu laikā, pārveido par arhīva lietu.  Pārvalde arhīva lietu glabā 75 gadus pēc tās izveidošanas dienas.    Likumprojekta **22.pantā** ir noteikta **i**eslodzīto piekļuve e-lietā esošajai informācijai. E-lietas projekts paredz valstī attīstīt modernus tehnoloģiskus risinājumus tieslietu sistēmas nodrošināšanā, veicinot iestāžu resursu efektīvu izmantošanu un mūsdienīgu, uz cilvēku vērstu, ērtu un saprotamu tieslietu nozares pakalpojumu nodrošināšanu. E-lietas pamatā ir izpildīt iestādes darbību reglamentējošos normatīvajos aktos noteiktās funkcijas e-veidā, izmantot e-lietas koplietošanas risinājumu platformu datu apmaiņai likumā noteikto funkciju īstenošanai e-lietas ietvaros.  Likumprojekta 22.pants nosaka ieslodzītā piekļuvi e-lietā esošajai informācijai. Saskaņā ar šo pantu Pārvalde ieslodzītajiem nenodrošinās tiešu piekļuvi e-lietai un tajā esošajai informācijai.  Eiropas Reģionālās attīstības fonda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" ietvaros tiek īstenota E-lietas projektu programma "Izmeklēšanas un tiesvedības procesu pilnveide - 1.posms" (turpmāk – E-lietas programma). E-lietas programma ir nacionāla digitālās transformācijas iniciatīva, kas ietver pilnīgu procesa digitalizāciju tiesībsargājošo, tiesu sistēmas un soda izpildes iestāžu pamatdarbības jomā, tai skaitā izstrādājot visiem procesa dalībniekiem izmantojamus koplietošanas risinājumus un ieviešot papildus funkcionalitātes.  Ieslodzījuma vietu pārvalde  E-lietas programmas ietvaros realizē projektu Nr. 2.2.1.1/16/I/012 "Ieslodzījuma vietu pārvaldes informācijas sistēmas pilnveidošana" (turpmāk – Projekts). Projekta īstenošanas termiņš ir 2021.gada 30.novembris. Projekts paredz Ieslodzīto informācijas sistēmas modernizāciju, tās integrāciju ar  E-lietas koplietošanas komponentu platformu, lai nodrošinātu informācijas un dokumentu apmaiņu ar pārējām E-lietas programmas partneru informācijas sistēmām (Tiesu informatīvā sistēmu, Prokuratūras sistēmu ProIS un Probācijas lietu uzskaites sistēmu), koplietošanas kalendāru izmantošanu un lai nodrošinātu jauna e-pakalpojuma "Ieslodzīto personu un pilnvaroto pārstāvju elektroniskie iesniegumi" darbību. Ieslodzīto informācijas sistēmu lietos tikai Pārvaldes darbinieki, lai realizētu pamatdarbības procesus un ar tiem saistītās informācijas apriti.  Konkrētās E-lietas materiāli būs pieejami, izmantojot E-lietas portālu, kas būs viena no  E-lietas koplietošanas komponentēm. Pieeja šiem materiāliem būs lietā iesaistītajām personām. Pieejamās informācijas apjomu nosaka normatīvie akti un iesaistītās personas statuss.  Ņemot vērā Pārvaldes nepietiekamo tehnisko aprīkojumu ar informācijas tehnoloģiju un komunikāciju iekārtām ieslodzījuma vietās, E-lietas programma un Projekts šobrīd neparedz ieslodzīto personu tiešu (nepastarpinātu) piekļuvi E-lietas materiāliem, kas attiecas uz konkrēto ieslodzīto personu. Tā vietā šāda piekļuve plānota ieslodzīto personu pilnvarotiem pārstāvjiem (arī iesniegumu elektroniska iesniegšana, izmantojot jauno e-pakalpojumu). Ja ieslodzījuma vietu tehniskā infrastruktūra tiks uzlabota, E-lietas programmas nākamajos posmos tiks plānota arī ieslodzīto personu tieša piekļuve E-lietas materiāliem.    Likumprojekta **23.pant**ā noteikta ieslodzītā piekļuve dokumentiem. Šā panta pirmā daļa noteic gadījumus, kad Pārvaldes amatpersonas un darbinieki ieslodzītajam neizsniedz un neiepazīstina ar ieslodzījuma izpildes laikā radītu dokumentu, nenorādot šādas neiepazīstināšanas iemeslus.  Saskaņā ar Likumprojekta 23.panta pirmās daļas 1.punktu, Pārvaldes amatpersonas un darbinieki ieslodzītajiem neizsniedz un neiepazīstina ar ieslodzījuma izpildes laikā radītu dokumentu, nenorādot neiepazīstināšanas iemeslu, ja dokuments satur informāciju attiecībā uz citos normatīvajos aktos noteikto informāciju, kas nav izsniedzama vai ar kuru neiepazīstina. Ar šo jāsaprot tādu informācijas apjomu, ko regulē Kriminālprocesa likums, Operatīvās darbības likums un citi speciālie likumi.  Savukārt, saskaņā ar Likumprojekta 23.panta pirmās daļas 5.punktu, Pārvaldes amatpersonas un darbinieki ieslodzītajiem neizsniedz un neiepazīstina ar ieslodzījuma izpildes laikā radītu dokumentu, nenorādot neiepazīstināšanas iemeslu, ja dokuments satur informāciju, kas var apdraudēt pašu ieslodzīto vai citu ieslodzīto veselību vai dzīvību, ja šī informācija nonāk citu personu rīcībā. Šis punkts apzināti ir noformulēts visaptveroši, jo ieslodzījuma vieta ir tāda vide, kur situācija, kas ārpus ieslodzījuma vietas liekas noregulēta un neprasa liekus jautājumus, ieslodzījuma vietā tāda nav un var apdraudēt personas dzīvību un veselību. Piemēram, šis Likumprojekta punkts ietver tādu informāciju, kas nonākot citu personu rīcībā var apdraudēt paša ieslodzītā vai citu ieslodzīto dzīvību, kā:   1. informāciju par procesuāli aizsargājamām personām, attiecīgā statusa piešķiršanu vai atteikumu to piešķirt. Informācija par procesuāli aizsargājamām personām ir valsts noslēpuma objekts, kura nedrīkst tikt izpausta; 2. informāciju par notiesāto, kurš ir palīdzējis atklāt citas personas izdarītu noziegumu, un kuram tiesa ir samazinājusi spriedumā noteikto sodu; 3. informāciju par ieslodzīto, kurš ir bijis tiesnesis, tiesu sistēmai piederīga persona, izmeklēšanas iestādes, kriminālsodu izpildes iestādes, operatīvo darbību veicošas valsts institūcijas, pašvaldības policijas vai citas ar valsts un sabiedrības drošības nodrošināšanu saistītas valsts institūcijas nodarbinātais, bijušais nodarbinātais, viņa laulātais vai pirmās pakāpes radinieks. Šāda rakstura informācija var apdraudēt personas dzīvību un veselību ieslodzījuma vietā, jo var saturēt izmeklēšanas noslēpumu, jo var izmantot pret citu ieslodzīto, radot nelabvēlīgus soda izciešanas apstākļus, kā arī apdraudēt ieslodzītā dzīvību un veselību; 4. informācija par citu ieslodzīto šķirtas turēšanas iemesliem. Šāda rakstura informācija var apdraudēt personas dzīvību un veselību ieslodzījuma vietā, jo var saturēt izmeklēšanas noslēpumu, jo var izmantot pret citu ieslodzīto, radot nelabvēlīgus soda izciešanas apstākļus;   Šā panta pirmās daļas 7.punkts paredz, ka Pārvaldes amatpersonas un darbinieki ieslodzītajam neizsniedz un neiepazīstina ar ieslodzījuma izpildes laikā radītu dokumentu, nenorādot šādas neiepazīstināšanas iemeslus, ja dokuments satur informāciju, kuras nonākšana pie ieslodzītā var apdraudēt drošību ieslodzījuma vietā, viņa vai citu personu drošības, veselības vai dzīvības apdraudējumu. Ar šo saprot jebkādu operatīvā rakstura informācija, kas attiecas uz valsts noslēpuma objektu.  Šā panta pirmās daļas 8.punkts paredz, ka ieslodzīto neiepazīstina un viņam neizsniedz informāciju par iestāžu preventīvo darbību jauna noziedzīga nodarījuma, soda izciešanas režīma vai izmeklēšanas cietumu iekšējās kārtības noteikumu pārkāpuma novēršanu;  Savukārt šā panta pirmās daļas 9.punkts paredz, ka Pārvaldes amatpersonas un darbinieki ieslodzīto neiepazīstina un viņam neizsniedz ieslodzītā anketu. Notiesātā risku un vajadzību novērtējuma anketas, Notiesātā risku un vajadzību novērtējuma kopvērtējuma tabula, kā arī metodiskie ieteikumi Notiesātā risku un vajadzību novērtējuma anketu aizpildīšanai, ir dokumenti (informācija) ar kuru notiesātais nevar iepazīties. Notiesātā risku un vajadzību novērtējuma anketā norādīta informācija, kas iegūta no dažādiem informācijas avotiem, tai skaitā resocializācijas speciālista subjektīvais viedokli, kas balstīts uz informācijas metodisku analizēšanu un vērtēšanu, ir uzskatāms par ierobežotas pieejamības informāciju. Gadījumā, ja notiesātajiem būs pieejama informācija par viņu Notiesātā risku un vajadzību novērtējumu, tai skaitā Notiesātā risku un vajadzību novērtējuma anketu, Notiesātā risku un vajadzību novērtējuma kopvērtējuma tabulu, tiks radīta metodiskajiem ieteikumiem neatbilstoša situācija un iespēja veikt atkārtotu Notiesātā risku un vajadzību novērtējumu uzskatāma par formālu.  Šā panta otrā daļa paredz, ka Pārvaldes amatpersonas un darbinieki ieslodzīto iepazīstina ar ieslodzījuma izpildes laikā radītu dokumentu, t.sk. personas datiem, kas ir šajā dokumentā un kurš nav minēts šī panta otrajā daļā, bet viņam to neizsniedz, ja tas satur:  1) informāciju par citu personu personas datiem, tajā skaitā vārdu, uzvārdu, personas kodu, adresi, telefona numuru. Ieslodzījuma izpildes laikā tiek radīti dažādi dokumenti, kas satur ne tikai informāciju par konkrētu personu, bet arī informāciju par amatpersonām, citiem ieslodzītajiem, tāpēc šādu dokumentu izsniegšana ieslodzītajam uz rokas nebūtu korekta attiecībā pret citu personu personas datiem, kas tiek aizsargāti;  2) informāciju par citu personu īpašu kategoriju personas datiem;  3) informāciju par konkrētas darbības veikšanā izmantoto tehnisko iekārtu veidiem, nosaukumiem, un pazīmēm. Šāda informācija neattiecas uz soda izciešanu. Paredzēts vispārējās drošības nodrošināšanai un nav paredzēta izmantošanai no ieslodzītā puses;  4) informāciju par ieslodzītajam izsniegtajām mantām, izņemtajiem neatļautajiem priekšmetiem vai aizliegtajām vielām. Šāda rakstura informācija var apdraudēt personas dzīvību un veselību ieslodzījuma vietā, jo var izmantot pret citu ieslodzīto, radot nelabvēlīgus soda izciešanas apstākļus. Sagatavotajos dokumentos tiek norādīti amatpersonu ieņemamie amati, dienesta pakāpes, vārds, uzvārds, paraksts. Savukārt, pārmeklēšanām (grafiki), kāda veida pārmeklēšana, pamatojums. Ieslodzītais var nodot citiem ieslodzītajiem šādu informāciju. Atsevišķos gadījumos materiālus pievieno Kriminālprocesam.  5) notikuma aprakstu, kurš var tikt pievienots kriminālprocesam;  6) informāciju par viņa šķirtas turēšanas iemesliem. Šāda rakstura informācija var apdraudēt personas dzīvību un veselību ieslodzījuma vietā, jo var saturēt izmeklēšanas noslēpumu, jo var izmantot pret citu ieslodzīto, radot nelabvēlīgus soda izciešanas apstākļus;  7) ieslodzītā risku un vajadzību novērtējumu, izrakstu par ieslodzītā galvenajiem kriminogēnajiem riskiem. Risku un vajadzību novērtējuma dokumentācija satur informāciju par speciālistu secinājumiem un priekšlikumiem attiecībā par ieslodzītā antisociālas uzvedības un atkārtota noziedzīga nodarījuma izdarīšanas riskiem, to pakāpi un ieslodzītā resocializācijas vajadzībām. Izvērtējuma procedūra paredz gan ieslodzītā intervēšanu, gan citu informācijas avotu sniegto datu analīzi. Šajā gadījumā par informācijas avotu ir uzskatāmas gan fiziskas, gan juridiskas personas, līdz ar ko novērtējumā iekļautas informācijas avotu atklāšana ieslodzītajam var apdraudēt informācijas sniedzēja drošību.  8) notiesātā resocializācijas plānu un tā izpildes gaitu. Notiesātais tiek iepazīstināts ar sastādīto resocializācijas plānu, ko viņš apliecina ar savu parakstu. Pēc pieprasījuma resocializācijas plāns tiek arī izsniegts.  9) informāciju par ieslodzītā nodarbinātības organizāciju. Informācija par ieslodzītā nodarbinātības organizāciju ietver šādus dokumentus:   * rīkojums par notiesāto iesaistīšanu darbā pie komersanta (parakstās uz rīkojuma par iepazīšanos); * rīkojums par rīkojuma par atļauju atrasties darba vietā atcelšanu (parakstās uz rīkojuma par iepazīšanos); * lēmums par atļauju notiesāto iesaistīt darbos bez apsardzes, nodrošinot viņa uzraudzību (parakstās uz rīkojuma par iepazīšanos); * ieslodzīto darba grafiki (darbs bez atlīdzības/par samaksu) – iepazīstina pret parakstu; * rīkojums par apcietinātā nodarbināšanu (iepazīstina pret parakstu); * rīkojums par apcietinātā nodarbināšanas izbeigšanu (iepazīstina pret parakstu).   10) ieslodzītā suicidālās uzvedības prevencijas plānu. Ieslodzītā individuāla suicidālas uzvedības prevencijas plāna esība norāda uz augstu un ļoti augstu suicidālas uzvedības riska pakāpi. Kamerās un dzīvojamas telpās nav iespējams nodrošināt šā dokumenta drošu glabāšanu (lai tas nebūtu pieejams trešajām personām), līdz ar to pastāv informācijas izpaušanas risks vai ietekmēšanas risks no citu ieslodzīto puses;  11) informāciju par personas datu apstrādi.  Likumprojekta **24.pantā** ir noteikta ieslodzītā kā datu subjekta tiesību īstenošanas kārtība. Pārvalde atbilstoši likuma “Par fizisko personu datu apstrādi kriminālprocesā un administratīvā pārkāpuma procesā” III nodaļai nodrošinās datu subjektu tiesības.  Tā kā likuma “Par fizisko personu datu apstrādi kriminālprocesā un administratīvā pārkāpuma procesā” 12.panta otrā daļa noteic iespēju noteikt citādu kārtību datu subjekta piekļuves tiesību realizēšanai, Pārvalde likumā nosaka veidu kā tiek īstenotas ieslodzītā piekļuves tiesības saviem personas datiem un izņēmumu, kādiem personas datiem piekļuves tiesības netiks īstenotas.  Personai ierodoties ieslodzījuma vietā tiek nodrošināta personas informēšana par viņas kā ieslodzītā personas datu apstrādi.  Pārvalde nodrošina arī ieslodzītā piekļuvi saviem personas datiem, lai ieslodzītais varētu realizēt kontroli pār saviem datiem. Lai minētās tiesības ieslodzītais varētu īstenot, ieslodzītajam Pārvaldē ir jāiesniedz rakstveida iesniegums. Ņemot vērā Pārvaldes darbības specifiku, ieslodzīto iepazīstinās, tas ir, Pārvalde sagatavos atbildi uz ieslodzītā iesniegumu par piekļuvi saviem personas datiem un iedos ieslodzītajam iepazīties. Ņemot vērā, specifisko ieslodzījuma vietas vidi, kur personas dzīvībai un veselībai var tikt radīts kaitējums (kāds var ļaunprātīgi izmantot ieslodzītā personas datus), ieslodzītajam dokumenti, kas satur personas datus, drošības apsvērumu dēļ glabāšanai kamerā nevar tikt izsniegti.  Ieslodzītajam tiek nodrošinātas piekļuves tiesības personas datiem, kas ir IIS un ir apstrādāti strukturētā veidā, nevis dokumentos.  Lai Pārvalde varētu nodrošināt savu funkciju izpildi, ieslodzītajam netiks nodrošinātas tiesības piekļūt personas datiem, kurus iegūst un apstrādā risku un vajadzību izvērtēšanas procesā, resocializācijas programmu īstenošanas procesā, kā arī informācijai un personas datiem, kas var apdraudēt drošību ieslodzījuma vietā, ieslodzītā vai citu personu drošību, veselību vai dzīvību.  Attiecībā uz to, ka Pārvalde nenodrošina ieslodzītā piekļuvi saviem personas datiem, ko iegūst un apstrādā risku un vajadzību izvērtēšanas procesā, resocializācijas programmu īstenošanas procesā, kā arī informācijai un personas datiem, kas var apdraudēt drošību ieslodzījuma vietā, ieslodzītā vai citu personu drošību, veselību vai dzīvību, jāņem vērā šādi apsvērumi.  No vienas puses, brīvības atņemšana ir kriminālsods, kas vienlaikus ar taisnīgu sodu par izdarītu noziedzīgu nodarījumu rada arī būtisku negatīvu ietekmi uz notiesāto, it īpaši gadījumos, ja piespriestais sods ir garš. No otras puses, brīvības atņemšanas sods ir laiks, kas dots gan valsts iestādēm, gan pašam notiesātajam, lai tiktu galā ar tām problēmām viņa uzvedībā vai domāšanā, kas personu novedušas līdz brīvības atņemšanas iestādei. Tāpēc jau vairākus gadu desmitus Eiropas valstis par brīvības atņemšanas soda izpildes mērķi izvirza notiesātā resocializāciju un atzīst to par vienīgo iespējamo līdzekli jauna noziedzīga nodarījuma novēršanai pēc personas atbrīvošanas. Arī Latvijā pilnībā tiek atzīta ideja par resocializāciju kā brīvības atņemšanas soda un tā izpildes mērķi un tiek veikti visi iespējamie pasākumi, lai normatīvi nostiprināto resocializācijas modeli piepildītu ar saturu un īstenotu ikdienā.  LSIK 8.pants noteic soda izpildes mērķus – soda izpildes mērķis ir efektīvi piemērot notiesātajam visus šajā kodeksā noteiktos soda izpildes noteikumus, tādējādi nodrošinot personas resocializāciju un tiesisku uzvedību pēc soda izpildes. Saskaņā ar LSIK 61.1panta pirmo daļu ar brīvības atņemšanu notiesāto resocializācijas process (turpmāk — notiesāto resocializācija) ir sociālās uzvedības korekcijas un sociālās rehabilitācijas pasākumu kopums, kura mērķis ir veicināt notiesātā tiesisku uzvedību un veidot viņam sociāli pozitīvu vērtību izpratni. Saskaņā ar LSIK 61.2 panta pirmās daļas nosacījumiem, notiesāto resocializāciju īsteno, piemērojot notiesāto sociālās uzvedības korekcijas vai sociālās rehabilitācijas līdzekļus.  LSIK 61.3 pants noteic, ka notiesāto sociālās rehabilitācijas līdzekļi ir:  1) izglītošana — notiesātā iesaistīšana vispārējās, profesionālās un interešu izglītības programmās;  2) šajā kodeksā noteiktā notiesāto iesaistīšana sabiedriski lietderīgā nodarbināšanā (notiesāto darbs brīvības atņemšanas iestāžu saimnieciskajā apkalpē, komersanta izveidotajās darba vietās brīvības atņemšanas iestādē vai ārpus tās atkarībā no notiesātajam noteiktā soda izciešanas režīma, likumā noteiktā nodarbināšana bez atlīdzības);  3) notiesātā sociālo problēmu risināšana, ņemot vērā ieslodzījuma radītās sekas (notiesātā sociālo prasmju uzlabošana, atjaunošana un apguves nodrošināšana, informācijas sniegšana par sociālo pakalpojumu un sociālās palīdzības saņemšanas iespējām pēc atbrīvošanas no brīvības atņemšanas iestādes, personu apliecinošu dokumentu kārtošana);  4) psiholoģiskā aprūpe — notiesātā psiholoģiskā izpēte, psiholoģiskā konsultēšana, kā arī psiholoģiskās palīdzības sniegšana krīzes situācijā brīvības atņemšanas vietā;  5) brīvā laika pasākumu organizēšana — notiesātā iesaistīšana kultūras, informatīvos, mākslas, pašdarbības un sporta pasākumos;  6) atkarību mazināšanas programma — notiesātā iesaistīšana mērķtiecīgu un strukturētu pasākumu kopumā sociālo prasmju attīstībai, uzvedības modeļa pilnveidei un sociāli atbalstāmas vērtību sistēmas veidošanai.  . LSIK 61.5pantā, cita starpā noteikts, ka divu mēnešu laikā pēc notiesātā ievietošanas brīvības atņemšanas iestādē soda izciešanas uzsākšanai iestādes priekšnieks nodrošina notiesātā risku un vajadzību izvērtēšanu, nosakot:  1) notiesātā resocializācijas vajadzības, antisociālas uzvedības un atkārtota noziedzīga nodarījuma izdarīšanas riska pakāpi brīvības atņemšanas iestādē;  2) piemērotākos sociālās uzvedības korekcijas vai sociālās rehabilitācijas līdzekļus un citus pasākumus, kas īstenojami soda izpildes laikā un iekļaujami notiesātā resocializācijas plānā.  Atkārtots notiesātā risku un vajadzību izvērtējums tiek veikts ne retāk kā reizi gadā visā soda izciešanas laikā. Atbilstoši risku un vajadzību izvērtējuma rezultātiem tiek izdarīti grozījumi notiesātā resocializācijas plānā.  Saskaņā ar LSIK 61.6 panta pirmo daļu, notiesātā resocializācijas plānā tiek paredzēta notiesātā resocializācijas gaita un atspoguļoti notiesātā resocializācijas rezultāti. Notiesātā resocializācijas plānu veido kā notiesātā personas lietas sadaļu.  LSIK 61.2 panta otrā daļa noteic, ka notiesāto resocializācijas līdzekļus piemēro individuālā vai grupu darba formā atbilstoši brīvības atņemšanas iestādes veidam, notiesātajam noteiktajam soda izpildes režīmam un notiesātā risku un vajadzību novērtējumam.  Notiesāto riska un vajadzību izvērtēšanas (turpmāk – Izvērtējums) procesā faktiski tiek noteiktas notiesātā kriminogēnās vajadzības un, atbilstoši notiesātajam individuāli noteiktajām kriminogēnajām vajadzībām, notiesātā Resocializācijas plānā tiek iekļauti atbilstoši resocializācijas pasākumi.  Ne visas noziedzīgu nodarījumu izdarījušas personas vajadzības ir saistītas ar noziedzīgu uzvedību. Jēdziens kriminogēnās vajadzības (*criminogenic needs*) nozīmē – dinamiskie riska faktori, kas ir tieši saistīti ar atkārtota noziedzīga nodarījuma varbūtības pieaugumu. Dinamiskos faktorus raksturo to mainīgums, norādot gan uz riska pieaugumu, gan riska mazināšanos. Dinamiskie faktori norāda nozīmīgas likumpārkāpēja problēmas, kas veicinājušas likumpārkāpuma izdarīšanu, tāpēc tie norāda vēlamos korekcijas un resocializācijas virzienus. Šādi dinamiskie riska faktori, piemēram, ir dzīves stils, apreibinošu vielu lietošana, bezdarbs, noziegumu atbalstošas attieksmes u.c. (*McGuire, 2000; Andrews, Bonta, 2007*).  Īsumā var formulēt, ka kriminogēnās vajadzības ir problēmas, kas ir veicinājušas noziedzīga nodarījuma izdarīšanu, tādējādi, tie ir atkārtota noziedzīga nodarījuma izdarīšanas riski. Tātad, šos notiesātā atkārtota noziedzīga nodarījuma izdarīšanas riskus noteic ieslodzījuma vietas Resocializācijas daļas amatpersonas un darbinieki (psihologs, sociālais darbinieks), veicot notiesātā Izvērtējumu un, atbilstoši notiesātajam individuāli noteiktajiem riskiem, notiesātā Resocializācijas plānā iekļauj resocializācijas pasākumus.  Saskaņā ar Ministru kabineta 2013.gada 9.aprīļa noteikumu Nr.191 "Notiesātā resocializācijas īstenošanas kārtība" (turpmāk – Noteikumi Nr.191) 10.punktu, Izvērtēšanu veic īpaši apmācītas brīvības atņemšanas iestādes amatpersonas (turpmāk – resocializācijas amatpersonas), pamatojoties uz notiesātā personas lietas materiālu izpēti un individuālām pārrunām ar notiesāto. Un Noteikumu Nr.191 12.punkts noteic, ka notiesātā Izvērtēšanu atbilstoši kompetencei veic resocializācijas amatpersonas un darbinieki, rezultātus fiksējot anketā saskaņā ar Ieslodzījuma vietu pārvaldes priekšnieka apstiprināto notiesātā risku un vajadzību izvērtēšanas metodiku.  Saskaņā ar LSIK 61.5pantu, notiesātā Izvērtējums tiek veikts saskaņā ar Pārvaldes priekšnieka apstiprinātu Izvērtēšanas metodiku. Izvērtējuma anketa sastāv no trīs sadaļām – Izvērtējuma anketas I sadaļu aizpilda Resocializācijas daļas vecākais inspektors, Izvērtējuma anketas II sadaļu aizpilda sociālais darbinieks vai amatpersona, kura pilda sociālā darbinieka pienākumus un Izvērtējuma anketas III sadaļu aizpilda brīvības atņemšanas iestādes psihologs vai amatpersona, kura pilda psihologa pienākumus.  Anketās tiek apkopota un analizētā izvērtējuma laikā iegūtā informācija. Analizētās informācijas klāsts izriet no Noteikumu Nr.191 13.punkta. Proti, izvērtēšanas procesā tiek iegūta un apstrādāta informācija par noziedzīgā nodarījuma motīviem un apstākļiem, notiesātā noziedzīgās darbības vēsturi, notiesātā uzvedību brīvības atņemšanas iestādē, pilsonību, informācija par notiesātā personu apliecinošiem dokumentiem, dzīvesvietu, izglītību, darba pieredzi, ienākumiem un finanšu plānošanu, ģimenes stāvokli, sociālajam attiecībām un dzīvesveidu, atkarībām, domāšanas kļūdām un antisociālo uzvedību, vispārējo veselības stāvokli (tai skaitā invaliditāti, traumām), notiesātā motivāciju iesaistīties resocializācijas pasākumos.  Anketās ir iekļautas novērtēšanas skalas, ko pēc iegūtas informācijas izvērtēšanas aizpilda apmācītie speciālisti (trīs speciālisti), atbilstoši noteiktajiem riska un vajadzību punktiem, speciālisti sniedz priekšlikumus par notiesātajam nepieciešamajiem resocializācijas pasākumiem.  Atbilstoši Noteikumu Nr.191 14.punktam, notiesātā izvērtēšanas laikā gūtos rezultātus apkopo anketas kopvērtējuma sadaļā, nosakot notiesātā antisociālas uzvedības un atkārtota noziedzīga nodarījuma izdarīšanas riska pakāpi. Atbilstoši visu šo speciālistu priekšlikumiem, tiek sagatavots notiesātā Resocializācijas plāns. Noteikumu Nr.191 20.punkts noteic, ka Resocializācijas plānu izstrādā, pamatojoties uz notiesātā izvērtēšanas rezultātiem. No iepriekš minētā normatīvā regulējuma izriet, ka jebkurš resocializācijas pasākums, ja tas tiek iekļauts Resocializācijas plānā pamatojoties uz Izvērtējumā konstatētajām notiesātā kriminogēnajām vajadzībām un speciālistu priekšlikumiem, var tikt iekļauts notiesātā Resocializācijas plānā arī gadījumā, ja pats notiesātais tam nepiekrīt.  Risku un vajadzību novērtēšanas metode ir metode, ar kuru iestāde var noteikt atkārtota noziedzīga nodarījuma izdarīšanas riska pakāpi konkrētajam notiesātajam. Savukārt, risku un vajadzību anketa ir šīs metodes īstenošanas pamatinstruments. Pašlaik attiecīgā risku un vajadzību metode ir vienīgā Latvijā akceptēta un pielietojamā metode, un citu novērtēšanas instrumentu Pārvaldes rīcībā nav. Līdz ar to, minētās informācijas izplatības ierobežojums ir saistīts ar sabiedrības drošības interesēm.  Apkopojot iepriekš norādīto, dokumenti, kas saistīti ar notiesāto risku un vajadzību izvērtēšanu (novērtēšanas instrumenti un metodoloģija) ir īpaša rakstura informācija, kura ir jāaizsargā, lai nodrošinātu sabiedrības intereses. Lai nodrošinātu personas tiesības uz interešu aizsardzību, attiecīgā administratīvā procesa ietvaros par iestādē realizēto resocializācijas procesu, tiesa var pati iepazīties ar notiesātā risku un vajadzību izvērtēšanas anketām un izdarīt atbilstošus secinājumus par to, ietekmi uz izskatāmo lietas priekšmetu un notiesāta iebildumiem.  Kopumā tiesu prakse, tostarp arī Eiropas Cilvēktiesību tiesu prakse, nosaka, ka pēc iespējas pilnīgāk jānodrošina sabiedrības tiesības piekļūt iestāžu dokumentiem, tomēr šīs piekļuves tiesības var ierobežot kā publisku, tā privātu interešu apsvērumu dēļ. Ierobežojums var būt pamatots ar pārbaužu, izmeklēšanas un revīziju mērķu aizsardzību (sk. piemēram, 2010.gada 29.jūnija spriedumu lietā C-139/07 *Technische Glaswerke Ilmenau GmbH* 51. un 52.punktu). Konkrētā gadījumā ar attiecīgas informācijas izpaušanu var tikt apdraudēta soda izciešanas mērķa sasniegšana.  Arī Augstākās tiesas Administratīvo lietu departamenta 2014.gada 23.maija spriedumā lietā Nr.A420434112, tiesa secināja, ka izmeklēšanas darbību metodes īpaša rakstura informācija, proti, attiecīgā informācija ir uzskatāma par ierobežotas pieejamības informāciju un tā satur ziņas, kuras iespējams izmantot, lai mazinātu tiesībsargājošo iestāžu darbības efektivitāti, tādējādi nelabvēlīgi ietekmējot valsts un sabiedrības drošību. Informācija, ko satur izmeklēšanas darbību metodes, tiek principā aizsargāta, lai nodrošinātu sabiedrības intereses. Lai tiktu nodrošinātas personas tiesības uz aizstāvību, metožu pamatotība ir jākontrolē tiesai konkrētā kriminālprocesa ietvaros un metožu izsniegšana personām (jo īpaši pilnā apjomā) var būt pamatota tikai ar būtiskām sabiedrības interesēm.  Minētās tiesas atziņas pastarpināti ir iespējams attiecināt arī uz Pārvaldes resocializācijas īstenošanas instrumentiem, jo šī informācija pati par sevi var būt izmantota, lai vājinātu brīvības atņemšanas iestādes darbu notiesāto resocializācijas panākšanā, šādā veidā apdraudot arī sabiedrības drošību.  Pārvalde ar 2020.gada 23.oktobra rīkojumā Nr.197 ir noteikusi, ka dokumentiem, kas satur informāciju par notiesāto risku un vajadzību izvērtējumu, ir ierobežotas pieejamības statuss.  Informācijas atklātības likuma 5.panta pirmā daļa noteic, ka ierobežotas pieejamības informācija ir tāda informācija, kura ir paredzēta ierobežotam personu lokam sakarā ar darba vai dienesta pienākumu veikšanu un kuras izpaušana vai nozaudēšana šīs informācijas rakstura un satura dēļ apgrūtina vai var apgrūtināt iestādes darbību, nodara vai var nodarīt kaitējumu personu likumiskajām interesēm.  Minētā likuma 5.panta otrās daļas 2.punkts noteic, ka par ierobežotas pieejamības informāciju uzskatāma informācija, kas paredzēta un noteikta iestādes iekšējai lietošanai.  No minētā izriet, ka risku un novērtējuma izvērtēšanas procesā iegūtā informācija ir ierobežotas pieejamības informācija, kura paredzēta resocializācijas daļas amatpersonām darba pienākumu veikšanu (iekšējai lietošanai) un šīs informācijas izpaušana tās rakstura dēļ apgrūtina vai var apgrūtināt iestādes darbību, proti, traucētu Resocializācijas daļas darbiniekiem un amatpersonām veikt savus tiešos darba pienākumus.  Dokuments (veidlapas), kas citstarp atklāj metodoloģiju, kādu izmanto Pārvaldes kompetentās personas, veicot notiesātā risku un vajadzību izvērtēšanu, ir paredzētas tikai šauram darbinieku lokam, kuri to izmanto resocializācijas darbā. Attiecīgi šī informācija nav paredzēta izsniegšanai notiesātajiem, pretējā gadījumā šīs informācijas nonākšana notiesāto rīcībā var negatīvi ietekmēt notiesāto resocializācijas procesu.  Tā kā Pārvaldei ir jānodrošina drošība ieslodzījuma vietās, Pārvalde nenodrošinās notiesātā piekļuves tiesības personas datiem, kas var apdraudēt drošību ieslodzījuma vietā, ieslodzītā vai citu personu drošību, veselību vai dzīvību.  Likumprojekts arī nosaka īpašu kategoriju personas datu veidus, ko Pārvaldei ir nepieciešams savas kompetences ietvaros apstrādāt, lai nodrošinātu ieslodzīto un citu personu drošību, kā arī veiksmīgi īstenotu notiesātā resocializāciju.  Resocializācijas programma ir viens no resocializācijas līdzekļiem, ar kuru var panākt, lai resocializācijas programmā iesaistītais ieslodzītais ievērotu likumus un atturētos no atkārtotu noziedzīgu nodarījumu izdarīšanas. Personas datu apstrāde resocializācijas programmu īstenošanas procesā ir kriminogēnu risku mazināšanas metodes neatņemama sastāvdaļa. Atklājot metodes saturu, konkrētajā gadījumā – datus, kādi tiek iegūti un apstrādi resocializācijas programmas īstenošanas gaitā, tiek mazināta programmas efektivitāte, un apdraudētas sabiedrības drošības intereses. Resocializācijas programmas īstenošanas laikā (it īpaši specializētās sociālās uzvedības korekcijas programmas, piemēram, Vardarbības mazināšanas programma) ir paredzēti strukturēti klienta uzvedības novērojumi un ieslodzījuma vietas speciālistu (Drošības, Medicīnas, Resocializācijas, Uzraudzības daļu nodarbināto) atzinumi par iesaistītā ieslodzītā panākumiem uz izmaiņām uzvedībā atbilstošas resocializācijas programmas ietvaros. Nenodrošinot ieslodzītajam piekļuvi iepriekš minētājiem datiem, tiks minimizēts ieslodzītā manipulatīvās uzvedības risks ar mērķi panākt sev vēlamo rezultātu, piemēram, soda izciešanas režīma mīkstināšanu vai nosacīti pirms termiņa atbrīvošanu.    Likumprojekta **25.pantā** reglamentēta videonovērošana. Panta pirmā daļa paredz, ka Pārvalde var veikt ieslodzīto, Pārvaldes personāla un citu personu videonovērošanu šī likuma 8., 9. un 10.pantā minēto Pārvaldes uzdevumu īstenošanai Pārvaldes telpās, ieslodzījuma vietas teritorijā un telpās, kā arī Pārvaldes transportlīdzekļos.  Satversmes tiesas 2005.gada 26.janvāra sprieduma lietā Nr. 2004-17-01 11.punktā norādīts, ka lielākā daļa Satversmē noteikto pamattiesību nav absolūtas, un, pastāvot noteiktiem nosacījumiem, valsts var tās ierobežot. Indivīds, ja vien viņš ar savu rīcību neaizskar citu cilvēku tiesības, var brīvi realizēt savas tiesības uz privāto dzīvi. Valsts bieži vien šīs tiesības ierobežo tad, kad indivīda rīcība nonāk pretrunā ar vispāratzītām morāles vai citām sociālajām normām vai kad šī rīcība vērsta pret personas pašas veselību, par ko sabiedrība jūt atbildību (sk.: Nowak M., op. cit., p. 297). Atsevišķi tiesību uz privātās dzīves neaizskaramību ierobežojumi tiek atzīti par attaisnojamiem. Saskaņā ar Satversmes 116. pantu, cita starp, par attaisnojamiem tiek atzīti personas tiesību uz privātās dzīves neaizskaramību ierobežojumi, ja tie ir paredzēti likumā, lai aizsargātu citu cilvēku tiesības, demokrātisko valsts iekārtu, sabiedrības drošību, labklājību un tikumību. Arī Cilvēka tiesību un pamatbrīvību aizsardzības konvencijas 8. panta otrā daļa noteic, ka valsts institūcijas nevienam nedrīkst ierobežot šīs tiesības, izņemot gadījumus, kad ierobežojumi paredzēti likumā un ir nepieciešami demokrātiskā sabiedrībā, lai aizstāvētu valsts un sabiedriskās drošības intereses vai valsts ekonomiskās labklājības intereses, lai nepieļautu nekārtības vai noziegumus, lai aizsargātu veselību un tikumību vai lai aizstāvētu citu personu tiesības un brīvības. Tātad tiesības uz privātās dzīves neaizskaramību var tikt ierobežotas, ja ierobežojums ir noteikts ar likumu, atbilst leģitīmam mērķim un ir nepieciešams demokrātiskā sabiedrībā.”  Lai ierobežojums būtu uzskatāms par attaisnotu, tam ir jābūt nepieciešamam demokrātiskā sabiedrībā un līdzekļiem jābūt samērīgiem sasniedzamajiem mērķiem. Samērīgumam ierobežojumam ir jāsasniedz konkrēto mērķi, jābūt atbilstošam konkrētā mērķa sasniegšanai, kā arī samērīgam ar iespējamiem indivīda zaudējumiem. Proti, sabiedrības ieguvumam no noteiktā ierobežojuma ir jābūt reālam un lielākam nekā indivīda piemērotajam ierobežojumam.  Līdz ar to, lai nodrošinātu, ka ierobežojums – videonovērošanas veikšana ieslodzījuma vietās - ir noteikta ar normatīvo aktu, likumprojektā ir pants, kas reglamentē videonovērošanu.  Papildus tam jānorāda, ka Pārvalde attiecībā uz videonovērošanu ir veikusi novērtējumu par ietekmi uz datu aizsardzību, lai izvērtētu videonovērošanas nepieciešamību un samērīgumu. Minētie novērtējumi ir ierobežotas pieejamības informācija. Novērtējumos ir vērtēts kameru izvietojums, nepieciešamība, samērīgums, piekļuves tiesības videonovērošanas ierakstiem, videonovērošanas ierakstu nodošana utt.  Papildus tam Pārvaldē ir izstrādāta Videonovērošanas kārtība, kas reglamentē videonovērošanas kameru izvietošanu, nepieciešamo dokumentāciju, drošības prasības, piekļuves tiesības videonovērošanas ierakstiem un to nodošanu utt.  Videonovērošana ieslodzījuma vietās ir nepieciešama vairāku iemeslu dēļ, proti:  1. monitorēt/uzraudzīt ieslodzīto aktivitātes, īpaši gadījumos, kad ieslodzītie pārvietojas vai vairāki ieslodzītie pulcējas vienā vietā. Šādās situācijās pastāv risks, ka ieslodzītie var veikt prettiesiskas darbības pret citiem ieslodzītajiem vai Pārvaldes nodarbinātajiem, var neievērot ieslodzījuma vietas iekšējos noteikumus. Pārvalde nevar nodrošināt tik daudz apsargu, lai varētu monitorēt/uzraudzīt visas ieslodzījuma vietas, kurās uzturas ieslodzītie un preventīvi nepieciešamības gadījumā novērst iespējamus ieslodzījuma vietas iekšējās kārtības pārkāpumus;  2. vizuāla pierādījuma nodrošināšana, ja ieslodzītie ir veikuši prettiesiskas darbības pret ieslodzītajiem vai Pārvaldē nodarbinātajiem; pārkāpuši ieslodzījuma vietas iekšējās kārtības noteikumus vai ja Pārvaldē nodarbinātais nav izpildījis savus pienākumus, tādējādi radot riskus sabiedrības drošībai.  3.uzturēt/nodrošināt kārtību ieslodzījuma vietā un tās teritorijā – īpaši nepieciešams vietās, kur pulcējas vairāki ieslodzītie, piemēram, pastaigu laukumi, ēdnīca, koplietošanas telpas (dušas, TV istaba, telpas sportošanai un citas), tādējādi preventīvi novēršot iespējamus apdraudējumus gan starp ieslodzītajiem, gan pret Pārvaldes darbiniekiem;  4. mazināt iespējamus uzbrukumus starp ieslodzītajiem;  5. novēršot iespējamību nodot neatļautās mantas starp ieslodzītajiem, ja tādas ir nokļuvušas ieslodzījuma vietu teritorijā;  6. pārbaudīt video ierakstus, ja ir indikācijas, ka Pārvaldes nodarbinātais nepilda savus amata pienākumus, kas ir noteikti Pārvaldes iekšējos normatīvos aktus, kas noteic darbības, kas jāveic, pildot amata/dienesta pienākumus;  7. drošākai ieslodzīto pārvietošana Pārvaldes transportlīdzeklī.  Augstāk ir norādīti iemesli, kādēļ ir nepieciešams veikt videonovērošanu ieslodzījuma vietās, kā arī ieslodzījuma vietas teritorijā un transportlīdzeklī. Likumprojektā visi augstāk norādītie iemesli ir apvienoti vienā personas datu apstrādes nolūkā - atturēt ieslodzītos, Pārvaldes personālu un citas personas no pārkāpumiem, kā arī nodrošināt viņu drošību.  Līdz ar to sabiedrība ar likuma starpniecību ir informēta par faktu, ka ieslodzījuma vietās, to teritorijās un Pārvaldes transportlīdzekļos tiek veikta videonovērošana. Papildus tam pēc minētā likuma stāšanās spēkā, informācija saskaņā ar likuma "Par fizisko personu datu apstrādi kriminālprocesā un administratīvā pārkāpuma procesā" 11.pantu tiek sniegta rakstveidā ieslodzītajiem, kad viņus iepazīstina ar noteikumiem, kas jāievēro ieslodzījuma vietās. Tādējādi, ieslodzītie tiek informēti par personas datu apstrādi. Turklāt ieslodzījuma vietās ir izvietotas informatīvās zīmes par videonovērošanu.  Likumprojektā ir norādītas vietas, kur Pārvaldei ir tiesības veikt videonovērošanu, proti, ieslodzījuma vietas teritorijā un telpās, kā arī Pārvaldes transportlīdzekļos. Uzskaitījums ir norādīts, lai informētu personas par vietām, kur Pārvaldei ir tiesības veikt videonovērošanu.  Pārvaldei ir tiesības veikt nepārtrauktu ieslodzītā videonovērošanu, ja individuāli izvērtējot ir konstatēts apdraudējums viņa dzīvībai un veselībai vai paškaitējuma risks. Pārvaldes nodarbinātais pirms nepārtrauktas videonovērošanas uzsākšanās izvērtē iemeslus, nepieciešamību un samērīgumu, ieslodzītā cilvēktiesību ierobežošanai uz noteiktu brīdi. Nepārtraukta ieslodzītā videonovērošana var tikt piemērota situācijas, kad ieslodzītajam ir suicidālas tieksmes, vai pastāv aizdomas, ka ieslodzītais veic neatļautas darbības, kas var ietekmēt citu ieslodzīto veselību vai dzīvību, vai sabiedrības drošību kopumā.  Papildus likumprojektā ir sniegta informācija par videonovērošanas ieraksta glabāšanu. Ieraksta glabāšanas termiņš ir noteikts, pamatojoties uz esošo praksi, par kādu periodu iepriekš Pārvaldei ir nepieciešams iegūt ierakstus, ja ir notikusi prettiesiska darbība un tiek veikta izmeklēšana.  Lai leģitimizētu videonovērošanas ieraksta kā pierādījuma izmantošanu gan izmeklējot ieslodzīto pārkāpumus, gan Pārvaldes personāla pārkāpumus (amata pienākumu nepildīšanu vai pildīšanu nepienācīgā veidā), likumprojektā ir ietverta tiesību norma, ka videonovērošanas ierakstu ir tiesības izmantot, lai konstatētu un pierādītu ieslodzīto, Pārvaldes personāla vai citu personu izdarītos pārkāpumus.  Pašreiz, nepastāv normatīvais regulējums, kas paredz, ka Pārvaldei ir tiesības izmantot videonovērošanas ierakstus, lai konstatētu un pierādītu ieslodzīto, Pārvaldes personāla vai citu personu izdarītos pārkāpumus, bet Pārvaldes efektīvākai uzdevumu izpildei šāds normatīvais regulējums ir nepieciešams turpmāk minēto apstākļu dēļ.  Ieslodzījuma vietu pārvaldes uzdevumi definēti Likuma 2.panta pirmajā daļā. Likuma 4.panta pirmā daļa nosaka, ka Pārvaldes personālu veido amatpersonas ar speciālajām dienesta pakāpēm (turpmāk — amatpersona), vispārējā valsts civildienesta ierēdņi un darbinieki.  Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likums (turpmāk – Dienesta gaitas likums) 2.panta pirmās daļas izpratnē dienests Iestādē ir valsts dienesta veids, kuru pilda Iestādes amatpersona, kam ir speciālā dienesta pakāpe (turpmāk — amatpersona). Kontekstā ar panta minētā panta otro, trešo un ceturto daļu amatpersona ir persona ar atbilstošu profesionālo izglītību, kvalifikāciju un speciālo dienesta pakāpi, kura devusi zvērestu un dienē Pārvaldē. Amatpersonas tiesības un pienākumus nosaka šis likums, bet vispārējā valsts civildienesta ierēdņa tiesisko statusu, tiesības, pienākumus un sociālās garantijas nosaka [Valsts civildienesta likums](https://likumi.lv/ta/id/10944-valsts-civildienesta-likums), savukārt darbinieku darba tiesiskās attiecības regulē [Darba likums](https://likumi.lv/ta/id/26019-darba-likums).  Pārvaldes personāla disciplināratbildība attiecīgi ir noteikta Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm disciplināratbildības likumā (turpmāk – Disciplināratbildības likums), Valsts civildienesta ierēdņu disciplināratbildības likumā un Darba likumā. Minēto normatīvo aktu tvērumā un Administratīva procesa likuma kontekstā disciplinārpārkāpuma pierādīšanas pienākums gulstas uz Pārvaldi.  Vērtējot Disciplināratbildības likumā 2.1panta trešajā daļā noteikto amatpersonas uzdevumu – nodrošināt pastāvīgu kontroli, secināms, ka augstākai amatpersonai regulāri ir jāpārbauda viņam padoto pienākumu izpildi, lai pārliecinātos par amatpersonām noteikto uzdevumu kvalitatīvu izpildi. Iekšējos normatīvajos aktos, piemēram, Pārvaldes 2007.gada 28.februāra Kārtībā Nr.1/12-1.kārt. ''Apcietināto un notiesāto uzraudzības kārtība ieslodzījuma vietās'', Pārvaldes 2018.gada 28.marta Iekšējos noteikumos Nr.1/14-n.-7 ''Ieslodzījuma vietu pārvaldes apsardzes kārtība", kā arī struktūrvienību uzraudzības un apsardzes plānā ir noteikta šīs kontroles periodiskums.  Turpretī pašu pārbaudāmo uzdevumu izpildi nav iespējams pārbaudīt ar citiem līdzekļiem kā tikai ar videonovērošanu. Pat uzrādot videoierakstus, amatpersonas un darbinieki pamatoti norāda uz to, ka tie nevar būt par pierādījumu disciplinārlietā. Tikai retos gadījumos pārrunu rezultātā amatpersonas atzīst savu vainu izdarītajā pārkāpumā.  Parasti Pārvaldes ieslodzījuma vietas uzdevuma neizpilde tiek konstatēta jau novēloti un tā tiek fiksēta vairāk ar notikumiem, kas saistīti ar ieslodzīto iesniegumiem par iespējamajiem pārkāpumiem vai citiem notikumiem.  Lai gan tiek izpildīti Disciplināratbildības likumā2.1panta sestajā daļā noteiktie nosacījumi un visas struktūrvienības amatpersonas tiek iepazīstinātas par amatpersonām piemērojamajiem disciplinārsodiem, tomēr īsā laika posmā tiek konstatēta analoģiska rakstura pārkāpumi.  Tāpat ir konstatēti gadījumi, kad amatpersona ienes ieslodzījuma vietā aizliegtus priekšmetus, visbiežāk aizbildinoties ar aizmāršību, lai gan katrā Pārvaldes ieslodzījuma vietā amatpersonām ir nodrošināta viņu mantu droša glabāšana. Taču no videonovērošanas ierakstiem nepārprotami redzams, ka šajos gadījumos amatpersonas slepus ienes priekšmetus Pārvaldes ieslodzījuma vietās, tomēr videoieraksti netika vērtēti kā pierādījumi disciplinārlietās.  Tādējādi videonovērošana ir nepieciešama arī, lai novērstu personāla izdarītos pārkāpumus. Piemēram, amatpersonai piemērots disciplinārsods par Pārvaldes Ieslodzīto informācijas sistēmā nepamatoti izdarītajām izmaiņām personu datos. Turklāt bija apgrūtinoši konstatēt, kura tieši amatpersona izdarīja šīs izmaiņas, jo sistēmas lietotājs savu paroli neatļauti bija izpaudis citai amatpersonai, savukārt tā izdarīja ierakstus Ieslodzīto informācijas sistēmā, neveicot drošības pasākumus paroles neizpaušanai citām personām. Lai gan vainīgā persona tika noskaidrota, izmantojot videonovērošanas datus, tomēr videonovērošanā iegūta informācija netika izmantota kā pierādījumi, izmeklējot disciplinārlietu. Pierādījumi tika iegūti, pieņemot paskaidrojumus no citām amatpersonām un pārbaudot dienesta dokumentos izdarītos ierakstus attiecīgajā laika posmā, kas ir darbietilpīgs process, prasa pārmērīgus resursus no Pārvaldes puses, vienlaikus nepamatoti ierobežo citu amatpersonu tiesības, novēršoties no tiešo amata pienākumu izpildes, lai vairāk laika patērētu Pārvaldes izvirzīto mērķu sasniegšanā. Respektīvi, nevienam nav pieļaujams izmantot tam garantētās cilvēktiesības, lai vājinātu vai grautu demokrātiskās sabiedrības ideālus un vērtības, vispirms jau apdraudot savu drošību un veselību un kopuma apdraudot sabiedrības drošību, apzinīgi un godprātīgi nepildot amata pienākumus.  Videonovērošana var atvieglot darba devēja pienākumu izpildi un šāda regulējuma nepieciešamību ir jāvērtē kopsakarā arī ar Pārvaldes negatīvo praksi, kad ir bijuši ieslodzīto uzbrukumi amatpersonām.  Preventīvie pasākumi (arī videonovērošana) veicinās Pārvaldes personāla tiesisko apziņu, ka tā tiks pārbaudīta un vienlīdz Pārvaldes personālam tiks nodrošināta droša darba vide. Videonovērošanas izmantošana Pārvaldes personāla uzdevumu izpildē nevar būt pārmērīga, tā atbilst Pārvaldes pilnvarojuma jēgai un mērķiem, nodrošinot sabiedrības drošību kopumā, tās paļāvību, ka Pārvaldes amatpersonas godprātīgi pildīs savus amata pienākumus. Latvijas Republikas Satversmes tiesa jau iepriekš ir norādījusi, ka sabiedrībai nozīmīgu interešu aizsardzībai dodama augstāka prioritāte nekā tiesiskās paļāvības principam (2009. gada 26. novembra sprieduma lietā Nr. 2009-08-01 25. punkts).  Videonovērošanas nolūks ir noteikts Likumprojekta 25.panta otrajā daļā, un tas ir atturēt ieslodzītos, Pārvaldes personālu un citas personas no pārkāpumiem, kā arī nodrošināt viņu drošību. Videonovērošanas mērķis ir atturēt panta otrajā daļā minētās personas no jebkāda pārkāpuma izdarīšanas (gan kriminālpārkāpuma, gan administratīva pārkāpuma, gan disciplinārpārkuma, gan civiltiesiska pārkāpuma, gan ieslodzījuma izpildes noteikumu pārkāpuma).  Likumprojekta 25.panta septītā un astotā daļa paredz, lai nodrošinātu ieslodzījuma vietā īstenoto resocializācijas programmu īstenošanu atbilstoši to nosacījumiem un kārtībai, šo programmu īstenošanas kvalitāti un programmu vadītāju darbības monitoringu, Pārvaldei un Valsts probācijas dienestam ir tiesības veikt resocializācijas programmas vadītāju videonovērošanu.  Pārvalde veic resocializācijas programmu (turpmāk – programma) monitorēšanu, lai novērtētu programmas vadītāju prasmes un zināšanas atbilstošās programmas īstenošanas apstākļos, noteiktu programmas vadītāja mācību un attīstības vajadzības, identificētu nepieciešamās izmaiņas programmas īstenošanas procesā un saturā, kā arī nodrošinātu atgriezenisko saikni programmas vadītājiem. Programmu vadītāju veiktā darba monitorēšana ir cieši saistīta ar rūpēm  par resocializācijas līdzekļa – resocializācijas programma, kvalitātes nodrošināšanu. Resocializācijas programmas ir vērstas uz korekcijas darbu ar notiesātajam konstatētajiem riskiem un kriminogēnajām vajadzībām, kas  ietekmē Pārvaldes darbības mērķa – atkārtota noziedzīga nodarījuma izdarīšanas mazināšana, sasniegšanu.  Monitorēšanas mērķa grupa –  programmu vadītāji, kuri ir apmācīti vadīt noteikto programmu, un vada to ieslodzījuma vietā.  Programmu monitorings ārzemju praksē ir ierasta un obligāta prasība resocializācijas programmu īstenošanā[[3]](#footnote-3). Turklāt videoieraksta veikšanā ir tipiskākais un vienkāršākais monitoringa veids, kas atsevišķām resocializācijas programmām var būt par to īstenošanas priekšnosacījums.  Monitorēšanas procesa ietvaros tiks veikts arī programmas praktisko nodarbību videoieraksts. Tiks filmētas atsevišķās nodarbības saskaņā ar monitorēšanas grafiku/plānu. Tiks ierakstīts programmas vadītāju darbs, tomēr, ņemot vērā, ka tas ir grupu darbs, varētu būt nofilmēti grupas dalībnieki, tomēr viņu personu dati netiks apstrādāti, jo tiks analizēta programmas vadītāju darba kvalitāte un atbilstība programmas īstenošanas nosacījumiem. Galvenie apsvērumi, kas noteica nepieciešamību fiksēt dažas programmas nodarbības ar videoiekārtas palīdzību, ir saistīti ar minimālās iejaukšanās grupas procesos principa ievērošanu,  kā arī nepieciešamību iegūt objektīvu informāciju par programmas norises vadītāju darbībām.  Videoieraksts veikts ar video aparatūru ar video un skaņas ierakstīšanas funkciju. Video fails tiek nodots atbildīgajai personai, kura veic nodarbības analīzi. Kad šī monitorēšanas procesa daļa ir pabeigta un veikta atgriezeniskā saikne, video fails tiek neatgriezeniski dzēsts.  Ja ir nepieciešams un saņemta programmas vadītāju atļauja, videoierakstu var saglabāt kā mācību materiālu.  Lai nodrošinātu probācijas programmu kvalitātes uzraudzības procesu, kurš atbilstu starptautiskajiem standartiem, Valsts probācijas dienests (turpmāk – VPD) savā praksē izmanto probācijas programmu nodarbību monitorēšanu. Probācijas programmu monitorēšana ir plānota, sistemātiski organizēta probācijas programmu īstenošanas kvalitātes pārbaude un profesionālā atbalsta pasākums probācijas programmu vadītājiem (īstenotājiem). Galvenais probācijas programmu monitorēšanas mērķis ir īstenošanas kvalitātes nodrošināšana un probācijas programmu vadītāju pieredzes un zināšanu nostiprināšana. Respektīvi, monitorēšana ir nepieciešama, lai novērtētu probācijas programmu vadītāju darba kvalitāti (tiek izvērtētas probācijas programmas vadītāju kompetences), tai skaitā, lai izvērtētu vai probācijas programma tiek vadīta atbilstoši paredzētajam saturam un pasniegšanas metodēm.  Veicot video ierakstu, gan probācijas programmu vadītāji, gan probācijas klienti (notiesātie) iepriekš tiek informēti par video ieraksta veikšanu.  **V nodaļa. Amatpersonas tiesības un pienākumi**  Likumprojekta **26.pant**ā noteiktas amatpersonu tiesības un pienākumi.Pantā ir detalizēti uzskaitītas amatpersonas tiesības un pienākumi, pildot dienesta uzdevumus. Šāds detalizēts amatpersonas tiesību un pienākumu uzskaitījums atbilst šobrīd Likumā jau noteiktajam,  Šā panta pirmās daļas 3.punkts paredz, ka amatpersonai ir tiesības Ministru kabineta noteiktajā kārtībā ieslodzījuma vietā apsekot personas, lai konstatētu, vai tās ir lietojušas alkoholu, narkotiskas vai citas apreibinošas vielas. Tas nozīmē, ka amatpersonai ir tiesības apsekot jebkuru personu, kas atrodas ieslodzījuma vietā, tajā skaitā citas amatpersonas, darbiniekus, ierēdņus, ieslodzījuma vietas apmeklētājus un citus.  Šā panta pirmās daļas 9.punkts paredz, ka amatpersonai ir tiesības atbilstoši kompetencei apstrādāt personas datus valsts informācijas sistēmās Pārvaldes funkciju izpildes nodrošināšanai. Ar šo normu jāsaprot, tas, ka šī amatpersonas tiesība atļauj ieslodzīto datu apstrādi, izmantojot citas valsts informācijas sistēmas, piemēram Sodu reģistru, Personas datu pārlūku un citas.  Likumprojekta **27.pantā** definētas amatpersonas tiesības lietot fizisku spēku, speciālos cīņas paņēmienus, speciālos līdzekļus, tehniskas ierīces un izmantot dienesta suņus, savukārt **28. pantā** - amatpersonas tiesības pielietot ieroci. Abos pantos regulējums saglabāts tāds, kā tas noteikts Likumā, jo 2021.gadā tika veikti grozījumi šajos pantos, tāpēc normu redakcijas ir aktuālas un atbilstošas.  **V nodaļa. Apdraudējuma situācijas ieslodzījuma vietās**  Likumprojekta **29.pantā** noteiktas apdraudējuma situācijas ieslodzījuma vietā un to novēršana. Šis regulējums ir jauns un nepieciešams, lai precīzi definētu situācijas un nepieciešamo rīcību šādās situācijās. Spēkā esošajā Likumā nav noregulēts jautājums par apdraudējuma situācijām ieslodzījuma vietās, kā arī nav definēts, kādi gadījumi ieslodzījuma vietās ir uzskatāmi par apdraudējuma situāciju, tāpat nav noteikta amatpersonu rīcība apdraudējuma situācijas gadījumā.  Likumprojekta 29.panta pirmās daļas 5.punkts paredz, ka masveida pretošanās Pārvaldes amatpersonām ir apdraudējuma situācija ieslodzījuma vietā. Masveida pretošanās šā likumprojekta izpratnē ir, ja pretošanos uzsāk divi vai vairāk ieslodzītie. Tāpat šā panta pirmās daļas 6.punkts paredz, ka apdraudējuma situācija ieslodzījuma vietā ir arī ieslodzīto bēgšana grupā no ieslodzījuma vietas, bēgšana grupā šā likuma izpratnē ir bēgšana kopā diviem vai vairāk ieslodzītajiem.  Likumprojekta 29.panta pirmās daļas 8.punkts paredz, ka apdraudējuma situācija ieslodzījuma vietā ir arī informācijas par neidentificēta sprādzienbīstama priekšmeta vai vielas esamību saņemšana vai šāda priekšmeta vai vielas atrašana ieslodzījuma vietā. Tātad jebkāda veida informācija (oficiāla vai anonīma) par sprādzienbīstama priekšmeta vai vielas esamību ieslodzījuma vietā tiek uzskatīta par apdraudējuma situāciju ieslodzījuma vietai.  Likumprojekta **30.pantā** ir noteikta institūciju sadarbība apdraudējuma situācijas gadījumā, savukārt **31. pantā** – Iekšlietu ministrijas sistēmas iestāžu amatpersonu tiesības ieslodzījuma vietā, bet **32.pantā** - mācību apdraudējuma situācijas, kuras līdz šim nav tikušas regulētas.  **VI nodaļa. Amatpersonas tiesiskā aizsardzība un darbības garantijas**  Likumprojekta **33. un 34.pantā** saglabātas attiecīgās normas no Likuma.  **VII nodaļa. Brīvprātīgais darbs un tā kārtība ieslodzījuma vietās**  Likumprojekta **35.-37.pants** regulē brīvprātīgo darbu ieslodzījuma vietās. Saskaņā ar Brīvprātīgā darba likuma 3. panta 2.punktu brīvprātīgo darbu ir tiesīgas organizēt valsts un pašvaldību iestādes. Šobrīd spēkā esošais Ieslodzījuma vietu pārvaldes likums neparedz šādas tiesības. Ņemot vērā minēto, jaunajā Ieslodzījuma vietu pārvaldes likumā ir nepieciešams noregulēt jautājumu par brīvprātīgo darbu, lai noteiktu, kādu uzdevumu veikšanā var tikt iesaistīts brīvprātīgā darba veicējs (turpmāk – brīvprātīgais).  Citās Eiropas valstīs soda izpildē veiksmīgi tiek izmantots brīvprātīgo darbs. Arī Eiropas Padomes Ministru komitejas Ieteikums Rec(2006)2 dalībvalstīm par Eiropas cietumu noteikumiem, kas pieņemts Ministru komitejas 952. ministru vietnieku sanāksmē 2006. gada 11. janvārī, 89.2. apakšpunktā minēts – ja vien iespējams, darbā ar ieslodzītajiem mudina iesaistīt arī piemērotas nepilnas slodzes un brīvprātīgos darbiniekus. Pētījumos un arī soda izpildes iestāžu pieredzē ir pierādīts, ka brīvprātīgo darbs ar ieslodzītajiem un probācijas klientiem ir labs papildinājums valsts iestāžu nodrošinātajai soda izpildes procedūrai.  Brīvprātīgie Pārvaldē ir būtisks resurss drošākas sabiedrības veidošanā, jo noziedzīgie nodarījumi ietekmē visas sabiedrības drošību. Turklāt sabiedrības iesaistīšana ir veids, kā veicināt ieslodzīto personu resocializāciju. Brīvprātīgie ir resurss, kuri palīdz ne tikai samazināt ieslodzītā antisociālās personības iezīmes un kriminālās attieksmes, bet arī uzlabo ieslodzīto sociāli pozitīvās attiecības ar ģimeni un sabiedrību, veicinot atgriezties tajā.  Ar likumprojekta 35. panta pirmajā daļā ir noteikts, ka brīvprātīgo nevar iesaistīt ieslodzīto riska un vajadzību novērtēšanā un sociālās uzvedības korekcijas nodrošināšanas pasākumos.  Ar likumprojekta 35. panta piekto daļu, Pārvalde paredz brīvprātīgā sodāmības pārbaudi Sodu reģistrā, lai pārliecinātos, vai brīvprātīgajam nav sodāmības, kas var būt šķērslis brīvprātīga darba veikšanai Pārvaldē.  Pārvalde saskaņā ar normatīvajiem aktiem veic personu pārbaudi Sodu reģistrā pirms personas iekļūšanas ieslodzījuma vietā, kas nozīmē, ka Pārvaldei jau ir pienākums pārbaudīt jebkuras personas sodāmību pirms personas iekļūšanas ieslodzījuma vietā, lai mazinātu drošības riskus gan Pārvaldes nodarbinātajiem, gan notiesātajām personām.  Lai mazinātu brīvprātīgajam birokrātiskos šķēršļus attiecībā uz viņa pienākamu iesniegt izziņu Pārvaldei no Soda reģistra, kā arī, ņemot vērā to, ka Pārvalde jau pārbauda katru personu Soda reģistrā pirms iekļūšanas ieslodzījuma vietā, Pārvalde turpmāk nodrošinās brīvprātīgā sodāmības pārbaudi Sodu reģistrā.  Ar likumprojekta 36. panta jauno redakciju noteikti brīvprātīgo atlases kritēriji, bet ar 37.panta redakciju brīvprātīgā tiesības un pienākumi. |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija, Pārvalde |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Notiesātās un apcietinātās personas, Pārvaldes nodarbinātie, ieslodzījuma vietu apmeklētāji, brīvprātīgie. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums kopumā nerada būtisku administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Noteikumu projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Jāizstrādā Ministru kabineta noteikumi:   1. "Ieslodzīto informācijas sistēmas noteikumi";   Jāizdara grozījumi:   1. Ministru kabineta 2013. gada 9. aprīļa noteikumos Nr.191 "Notiesātā resocializācijas īstenošanas kārtība"; 2. Latvijas Sodu izpildes kodeksā; 3. Apcietinājumā turēšanas kārtības likumā. |
| 2. | Atbildīgā institūcija | Tieslietu ministrija, Pārvalde. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji par noteikumu projekta izstrādi informēti, publicējot paziņojumu par sabiedrības līdzdalības procesu Ministru kabineta 2009. gada 25. augusta noteikumos Nr. 970 "Sabiedrības līdzdalības kārtība attīstības plānošanas procesā" (turpmāk – noteikumi Nr. 970) noteiktajā kārtībā. |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildei nav nepieciešams reorganizēt esošās institūcijas, veidot jaunas institūcijas vai likvidēt esošās institūcijas. |
| 3. | Cita informācija | Nav. |

Iesniedzējs:

tieslietu ministrs Jānis Bordāns

Ķipēna 67046124

[Kristine.kipena@tm.gov.lv](mailto:Kristine.kipena@tm.gov.lv)

1. Skat. piemēram, 2020.gadā pārskatīto Eiropas padomes ieteikumu **Rec(2006)2-rev par Eiropas cietumu noteikumiem un to komentāru.**  [↑](#footnote-ref-1)
2. Skat. <https://www.tm.gov.lv/lv/pazinojums-par-lidzdalibas-iespejam-politikas-planosanas-dokumenta-ministru-kabineta-noteikumu-projekts-ieslodzijuma-vietas-apmeklesanas-kartiba-izstrades-procesa-lidz-2021-gada-20-augustam> [↑](#footnote-ref-2)
3. (Ieslodzījuma vietu pārvaldes ESF projekta Nr. 9.1.3.0/16/I/001 “Resocializācijas sistēmas efektivitātes paaugstināšana” starpziņojums “Resocializācijas programmu akreditācijas sistēmas izveide: ārvalstu resocializācijas programmu akreditācijas sistēmas izpēte un esošās resocializācijas programmu akreditācijas sistēmas izpēte”. K.Kunšteina, G.Rudzīte, K.Skara, Rīga, 2017.). [↑](#footnote-ref-3)